12 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ - PDF\n12 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ\nDownload "12 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ"\n1 Προλεγόμενα Στα χρόνια του Δημοτικού η λέξη ηθική μού ήταν άγνωστη. Ήξερα όμως τι ήταν η διαγωγή. Την έγραφαν με όμορφα στρογγυλά γράμματα οι δάσκαλοι στα ενδεικτικά προαγωγής από τη μια τάξη στην άλλη και, αντίθετα με τον βαθμό για τον οποίον αγωνιούσα, η διαγωγή ήταν πάντα κοσμιοτάτη, όχι μόνο για μένα, αλλά για όλους μας στο σχολειό. Σε απλά ελληνικά, «διαγωγή» σήμαινε «φέρσιμο» και το καλό φέρσιμο ήταν θεϊκή επιταγή που σήμαινε ότι ήταν ο τρόπος μου να τα έχω καλά με τον Θεό. Αργότερα τα πράγματα άρχισαν να μπερδεύονται. Ο Θεός έγινε κάτι σαν τον αγροφύλακα του χωριού: θα μπορούσα να μπω στο ξένο μποστάνι και να φύγω με ένα ώριμο πεπόνι, αρκεί να μη με έπιανε το μάτι του. Με την ενηλικίωσή μου ενηλικιώθηκε και η ηθική, ανεξαρτητοποιήθηκε από τον Θεό και απελευθερώθηκε από τη φοβία του αγροφύλακα. Και έγινε κάτι από τον κόσμο τούτο για τον κόσμο τούτο. Παρέμεινε όμως πάντα ταυτισμένη με το φέρσιμο, αυτό που, πιο εκλεπτυσμένα, μπορούμε να ονομάσουμε «στρατηγική της συμπεριφοράς». Αυτή την άποψη περί ηθικής προσπαθώ να σκιαγραφήσω σε τούτο το βιβλίο. Είμαι βέβαιος ότι δεν πρόκειται για μια άποψη ευρείας αποδοχής, πράγμα που κάνει το βιβλίο λίγο πιο χρήσιμο απ ό,τι αν ίσχυε το αντίθετο. Αυτή την άποψη την οφείλω στον τρόπο που έμαθα να βλέπω τον κόσμο δηλαδή την άβια και την έμβια φύση (και φυσικά τον άνθρωπο, που είναι μέρος της) έναν τρόπο\n2 12 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ που απορρίπτει τα θέσφατα και βάζει στη θέση τους τη μαρτυρία και τον έλεγχο. Θα προσθέσω, κάνοντας την εξομολόγησή μου όσο το δυνατόν πιο νωρίς, ότι αδυνατώ να βγάλω την ηθική έξω απ αυτόν τον κόσμο και να την κατατάξω στα περιεχόμενα κάποιου άλλου κόσμου, ενός κόσμου που δεν μπορώ να ψηλαφήσω με τον ίδιο τρόπο που έμαθα να ψηλαφώ αυτόν τον κόσμο, αλλά πρέπει να τον δεχθώ ως έχει, απαράβατο και αναλλοίωτο. Δεν είναι η πρώτη μου ενασχόληση με το θέμα, είναι όμως η πιο ολοκληρωμένη. Αναφορές στο θέμα βρίσκονται σε διάφορα κείμενα που έγραψα και σε διάφορες διαλέξεις που έδωσα. Στο βιβλίο μου Ας συμφιλιωθούμε με τον Δαρβίνο, ας συμφιλιωθούμε με τη φύση μας και με τη Φύση (Πανεπιστημιακές Εκδόσεις Κρήτης, 2009) έχω σκιαγραφήσει τη θεωρητική βάση των περισσοτέρων επιχειρημάτων που θα συναντήσει ο αναγνώστης σε τούτο εδώ το βιβλίο. Τα επιχειρήματα αυτά αναπτύσσονται εδώ με έναν τρόπο πιο άμεσο, αν και λιγότερο ενδελεχή άλλωστε αυτός ήταν ένας από τους σκοπούς του βιβλίου: να καταστήσει πιο προσιτές για το ευρύ κοινό ιδέες που έχουν παρουσιαστεί σε κάπως πιο τεχνικό επίπεδο στο βιβλίο που προανέφερα, αλλά και σε άλλα βιβλία Ελλήνων και ξένων συγγραφέων που ασχολήθηκαν με την ίδια κεντρική ιδέα. Η διάρθρωση του βιβλίου έχει αυτόν ακριβώς τον σκοπό. Αποτελείται από 30 μικρές αυτοτελείς «ενότητες», που η κάθε μία μπορεί άνετα να διαβαστεί σε ένα διάλειμμα, στο μετρό ή σε μια παραλία, χωρίς την ανάγκη να ανατρέξει ο αναγνώστης στις ενότητες που έχουν προηγηθεί. Για τον ίδιο λόγο έχω αποφύγει πίνακες, σχήματα, επιστημονικούς όρους και παραπομπές στη βιβλιογραφία, εκτός όπου αυτό ήταν απαραίτητο. Όλα αυτά έχουν το τίμημά τους. Όσοι έχουν διαβάσει προηγούμενα κείμενά μου, ίσως νιώσουν κάποια πλήξη, σκοντάφτοντας πάνω σε γνωστές εκφράσεις ή ακόμα και γνωστές παραγράφους. Τους ζητώ συγγνώμη. Όμως ελπίζω ότι οι περισσότεροι αναγνώστες θα βρουν μια φρέσκια ματιά σε ένα πολυσυζητημένο, αλλά πάντα επίκαιρο θέμα. Γι αυτούς τους δεύτερους δεν μπορεί να υπάρξει μεγαλύτερη ικανοποίηση για τον συγγραφέα από το να τους κάνει να\n3 ΠΡΟΛΕΓΟΜΕΝΑ 13 ανατρέξουν σε συναφή κείμενα του ίδιου και, ακόμα προτιμότερο, άλλων συγγραφέων. Ένα άλλο αναπόφευκτο μειονέκτημα της επιλογής να αναπτύξω το θέμα κατά το δυνατόν πιο εκλαϊκευτικά είναι ότι πολλοί φίλοι, των οποίων το έργο εκτιμώ ιδιαίτερα και από το οποίο έχω αντλήσει πολλαπλά οφέλη, δεν θα δουν το όνομά τους στις σελίδες του βιβλίου. Γι αυτούς το «συγγνώμη» μου είναι ακόμα πιο βαθύ. Θα κάνω πάντως την εξαίρεση να αναφερθώ πρώτα στο Διατμηματικό Πρόγραμμα Μεταπτυχιακών Σπουδών «Βιοηθική» του Πανεπιστημίου Κρήτης, στο οποίο συμμετέχω από ιδρύσεώς του. Έμαθα πολλά από τους διδάσκοντες και από τους φοιτητές και εκτίμησα την προσήνεια με την οποία αντιμετώπισαν τις εν πολλοίς και κατά πολλούς αιρετικές μου απόψεις. Ο συλλογικός τόμος: Θέματα Βιο ηθικής (επιμέλεια Σταυρούλας Τσινόρεμα και Κίτσου Λούη, Πανεπιστημιακές Εκδόσεις Κρήτης, 2013), ένα από τα πιο απτά επιτεύγματα του Προγράμματος, αποτέλεσε χρήσιμο εργαλείο για το παρόν βιβλίο. Εξίσου πολύτιμο υπήρξε το αξεπέραστο σε πλάτος και βάθος πόνημα του Κώστα Κριμπά: Δαρβινισμός και η ιστορία του έως τις μέρες μας (Ωκεανίδα, 2009). Ο Κώστας Σταμάτης στο Φιλοσοφία και Οικολογική Ηθική (Νήσος, 2013) και ο Θανάσης Ντινόπουλος στο Ο Αδέξιος Σχεδιαστής (Ίων, 2013) αναφέρονται εκτεταμένα στο βιβλίο μου Ας συμφιλιωθούμε με τον Δαρβίνο, ο καθένας από τη σκοπιά του. Δέχομαι με την ίδια ευγνωμοσύνη την κριτική και τον έπαινο και των δύο. Στο ανά χείρας βιβλίο θα αναγνωρίσουν την επίδραση και την αναφορά στο έργο τους. Είχα και πάλι την τύχη να γίνει τούτο το βιβλίο δεκτό για δημοσίευση από τις Πανεπιστημιακές Εκδόσεις Κρήτης, που σημαίνει ότι από την πρώτη στιγμή έγινα μέλος ενός επιτελείου που συνέπασχε για την ποιότητά του όσο κι εγώ. Θα περιοριστώ να αναφέρω ονομαστικά τη διευθύντρια των εκδόσεων Διονυσία Δασκάλου και τον διευθυντή της σειράς επιστημονικής εκλαΐκευσης Στέφανο Τραχανά, καθώς και τον επιμελητή του κειμένου Νικηφόρο Σταματάκη.\n4 14 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ Αφιερώνω το βιβλίο σε δύο διεθνώς αναγνωρισμένους εργάτες της εξελικτικής σκέψης κοντά στους οποίους είχα την τύχη να μαθητεύσω. Ο Κώστας Β. Κριμπάς ήταν αυτός που ουσιαστικά εμφύτευσε τον Νεοδαρβινισμό στην Ελλάδα στις αρχές του Συνέπεσε να είμαι μεταξύ των πρώτων που δέχθηκαν τα φώτα του. Από τότε εξακολουθεί να ηγείται στον χώρο της εξελικτικής σκέψης στη χώρα μας. Ο Ρίτσαρντ Λεβόντιν (Richard C. Lewontin) συγκαταλεγόταν ήδη μεταξύ των κορυφαίων της πειραματικής και θεωρητικής εξελικτικής βιολογίας, όταν βρέθηκα στο εργαστήριό του στο Πανεπιστήμιο του Σικάγου το Την πνευματική στέγη που μου έδωσε, δεν ξέρω πόσο την αξιοποίησα. Όμως χωρίς αυτήν δεν θα μπορούσα να μείνω και να σταδιοδρομήσω στο εξωτερικό στα χρόνια που η Ελλάδα βρισκόταν υπό το καθεστώς της χούντας.\n5 1 Ο δρόμος προς την ηθική: μέσα από την αποκάλυψη ή την ανακάλυψη; Θα αρχίσω με ένα κείμενο του αείμνηστου Γιώργου Κουμάντου, πρώτου Προέδρου της Εθνικής Επιτροπής Βιοηθικής: Μη γελιόμαστε: η μείζων δυσκολία της εφαρμογής των κανόνων και των αρχών που ήδη ισχύουν στα καινούργια προβλήματα της βιολογίας (όπως άλλωστε και η θέσπιση νέων, ειδικών κανόνων) είναι η συνάρτηση των λύσεων που προκρίνονται με τις μεταφυσικές πεποιθήσεις του καθενός. Προφανώς εδώ δεν μπορεί να υπάρξουν «συμβιβαστικές» λύσεις. Ούτε αυτά τα προβλήματα μπορούν να λυθούν με πλειοψηφίες και μειοψηφίες. Μήπως οι λύσεις θα έπρεπε να αναζητηθούν σε κάποιες αρχές εγκόσμιας ηθικής με αφαίρεση των μεταφυσικών διαστάσεων; * Η ηθική είναι μια έννοια σαν το φως, τη ζωή ή το χρήμα. Όλοι νομίζουμε πως ξέρουμε για τι πράγμα μιλάμε, μόλις όμως σκαλίσουμε λίγο την επιφάνεια αισθανόμαστε το έδαφος να υποχωρεί κάτω από τα πόδια μας γι αυτό και υπάρχει μια ολόκληρη επιστήμη γύρω από το φως, τη ζωή και το χρήμα, και φυσικά για την ηθική. Στο βιβλίο που μόλις ανέφερα έγραψα ένα άρθρο που άπτε- * Σ. Τσινόρεμα και Κ. Λούης (επιμ.), Θέματα Βιοηθικής, Ηράκλειο: Πανεπιστημιακές Εκδόσεις Κρήτης, 2013, σ (αναδημοσίευση από Γ. Κουμάντος, Θητεία στην ελευθερία, Αθήνα: Πόλις, 2007, σ ).\n6 16 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ ται της ηθικής. * Στο αμέσως επόμενο άρθρο του ίδιου βιβλίου ο Γ. Μαραγκός ** αναδεικνύει τα φιλοσοφικά κενά της τοποθέτησής μου. Ποια θα μπορούσε να είναι η άμυνά μου; Θα το ομολογήσω απερίφραστα: να παραμερίσω τη φιλοσοφική θεμελίωση, πρώτον γιατί δεν διαθέτω την ικανότητα να την κατανοήσω και δεύτερον και κυριότερο γιατί θεωρώ ότι όσα προτίθεμαι να πω μπορούν να σταθούν και χωρίς αυτήν. Στην πρακτική αυτή έχω συμμάχους: τους φυσικούς που παρήγαγαν έργο πριν γίνει γνωστή η αρχή της απροσδιοριστίας του Χάιζενμπεργκ και τους μαθηματικούς που έκαναν το ίδιο πριν γίνει γνωστό το θεώρημα της μη πληρότητας του Γκέντελ. Μα πιο πολύ έχω συμμάχους όλους εκείνους που δουλεύουν με τις εφαρμογές της επιστήμης και βελτιώνουν καθημερινά τη ζωή μας χωρίς να βάζουν μέσα στις εξισώσεις τους τον Χάιζενμπεργκ και τον Γκέντελ. Τολμώ μάλιστα να υποθέσω ότι την τακτική μου αυτή θα την επικροτούσε και ο Κουμάντος (δεν μπορώ να πω, βέβαια, το ίδιο για τα συμπεράσματά μου). Μπρος στην ανάγκη εφαρμογής της ηθικής αναγνώρισε και εκείνος την ανάγκη μιας εγκόσμιας ηθικής με αφαίρεση των μεταφυσικών διαστάσεων. Αυτή η λιτή φράση συλλαμβάνει ό,τι θέλει να πει τούτο εδώ το βιβλίο. Με αφετηρία αυτή τη ρηχή από θεωρητικής σκοπιάς θέση, ηθική για το ανά χείρας βιβλίο είναι αυτό που λέμε «στάση ζωής», δηλαδή οι συνήθειές μας, οι φιλοδοξίες μας, η συμπεριφορά μας απέναντι στους άλλους τον πλανήτη ολόκληρο, τον έμβιο και τον άβιο. Ο ορισμός αυτός απλουστεύει τα πράγματα. Μας επιτρέπει να αναγνωρίσουμε ένα υποκείμενο, τον δρώντα, και ένα αντικείμενο, τον αποδέκτη της δράσης. Και καθιστά φανερό ότι η διαμόρφωση μιας σωστής στάσης ζωής απαιτεί από το υποκείμενο να έχει όσο το δυνατόν πληρέστερη γνώση του αντικειμένου, όπου * Λ. Ζούρος, «Κριτική για την κριτική της κοινωνιοβιολογίας», ό.π., σ ** Γ. Μαραγκός, «Βιοηθική: Ανθρωπολογικές προϋποθέσεις», ό.π., σ\n7 Ο ΔΡΟΜΟΣ ΠΡΟΣ ΤΗΝ ΗΘΙΚΗ 17 «γνώση» σημαίνει εκείνη την αντίληψη των πραγμάτων η οποία στηρίζεται στον εμπειρικό έλεγχο. Εμμένοντας στην ανάγκη ενός πρακτικού οδηγού για την ηθική, θα ισχυριστώ ότι έχουμε στην ουσία να διαλέξουμε ανάμεσα σε δύο δρόμους: τον δρόμο της ανακάλυψης και τον δρόμο της αποκάλυψης. Με τον όρο «ανακάλυψη» εννοώ τη γνώση που αποκτούμε με τις αισθήσεις μας, με τη σκέψη μας και με τα εργαλεία τα οποία οι αισθήσεις και οι σκέψεις μάς βοήθησαν να αναπτύξουμε: την παρατήρηση, το πείραμα, τη συσχέτιση, την αφαίρεση, τη γενίκευση. Η γνώση αυτή, όπως υποστηρίζουν οι θεράποντές της, έχει επαφή με την πραγματικότητα μέσα από ένα σύστημα (πιο σωστά θα λέγαμε μέσα από ένα μοντέλο) που «δουλεύει». Και ως απόδειξη ότι «δουλεύει» προβάλλουν κάποια επιχειρήματα: όπως το ότι χάρη σε αυτήν πήγαμε στο φεγγάρι (ένα άλμα στον χώρο) και διπλασιάσαμε ή και τριπλασιάσαμε τον μέσο χρόνο της ζωής μας (ένα άλμα στον χρόνο). Δεν ασχολούνται με την απόλυτη αλήθεια άλλωστε το «απόλυτο» και το «αναλλοίωτο» είναι έννοιες τις οποίες απορρίπτουν. Με τον όρο «αποκάλυψη» εννοώ την άποψη ότι το παν, από το Α ως το Ω, καθορίζεται από (πιο σωστά το Α και το Ω είναι) μια Υπέρτατη Δύναμη, ότι όλα οφείλονται και όλα οδηγούν σε Αυτήν. Όσο για τον μέσο δρόμο, μάλλον αποτελεί μια αυταπάτη. Από τη στιγμή που θα δεχτούμε πως οι δύο δρόμοι είναι αλληλένδετοι και συμπληρωματικοί, από τη στιγμή αυτή θα έχουμε υποτάξει τη φυσική θεώρηση των πραγμάτων στη μεταφυσική, θα έχουμε κάνει την ανακάλυψη μέρος της αποκάλυψης. Δεν μπορείς να παντρέψεις τη θεϊκή γνώση με την ανθρώπινη και να ζητάς συζυγική ισότητα. Μια άμεση συνέπεια της διάκρισης των δύο δρόμων είναι ότι για εκείνους που υιοθετούν τον δρόμο της αποκάλυψης, η διαμόρφωση μιας στάσης ζωής δεν είναι αυτοσκοπός, είναι απλώς ένα εργαλείο για την επιτυχία του απώτατου σκοπού, που είναι η συμμετοχή στο άυλο, το άφθαρτο, το αιώνιο. Γι αυτούς, ο απώτατος τούτος σκοπός θέτει τέλος σε περαιτέρω υπαρξιακά και ηθικά ερωτήματα. Αντίθετα, εκείνοι που προτιμούν τον δρόμο της ανακάλυψης θεωρούν ότι η διαμόρφωση μιας στάσης ζωής έχει αυταξία, δεν αποτελεί μέσον για την επιτυχία κάποιου σκοπού.\n8 18 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ Γι αυτό έχουν, μεταξύ άλλων, να απαντήσουν στο ερώτημα «πώς ερμηνεύεται η τάση για προσφυγή στην άλλη οδό, στο υπερβατικό;» Η απάντηση που δίνει ο δρόμος της ανακάλυψης δεν διαφέρει πολύ από την απάντηση που δίνει στο γιατί ερωτευόμαστε ή γιατί φιλονικούμε. Ομολογουμένως βρισκόμαστε ακόμα πολύ μακριά από το να έχουμε μια καλή ιδέα για το τι γίνεται μέσα στο μυαλό μας όταν ερωτευόμαστε, όταν μαλώνουμε, όταν προσευχόμαστε. Ίσως, όμως, όχι πιο μακριά απ ό,τι βρίσκονταν από το διαστημόπλοιο οι Αθηναίοι στα χρόνια του Περικλέους. Λίγοι είναι εκείνοι που θα ισχυριστούν ότι οι διεργασίες αυτές δεν θα γίνουν κατανοητές κάποια μέρα στο μέλλον. Μπορούμε να πάμε ένα βήμα πιο πέρα: όποιοι και να είναι οι μηχανισμοί, έχουμε κάθε λόγο να υποθέσουμε ότι συναρμολογήθηκαν βαθμηδόν στη μακραίωνη ιστορία του είδους μας μέσα από μια διαδικασία αποβολής του άχρηστου και συγκράτησης του χρήσιμου μια διαδικασία που είναι γνωστή ως επιλογή-προσαρμογή. Η διαδικασία αυτή έχει ερμηνεύσει με αξιοσημείωτη επιτυχία τον έρωτα, τη ζήλια, τη γονική φροντίδα και άλλα σχετικά. Δεν έχει ακόμα αρθρωθεί σοβαρός αντίλογος στο γιατί να μην μπορεί να συμβάλει στην ερμηνεία της επινόησης του υπερβατικού και όλων των συναφών φαινομένων. Αν έτσι έχουν τα πράγματα (ας κρατήσουμε το «αν»), τότε η επινόηση του υπερβατικού δεν είναι παρά ένα μέσον έστω έμμεσο, αλλά αποτελεσματικό για τη διαμόρφωση μιας στάσης ζωής. Η αναγωγή της σε αυτοσκοπό αποτελεί ίσως τη σημαντικότερη περίπτωση της πλάνης στην οποία υποπίπτουμε όταν ανάγουμε το μέσον σε σκοπό. Μήπως όμως η πλάνη ισχύει αντίστροφα; Μια από τις πρώτες αρχές της φιλοσοφίας της ηθικής είναι η «φυσιοκρατική πλάνη», σύμφωνα με την οποία πλανάται όποιος επιχειρεί να συναγάγει το «πρέπει» από το «είναι». Με απλά λόγια, οι φυσικοί νόμοι δεν θα πρέπει να καθορίζουν τη συμπεριφορά μας. Δεν μπορούμε, π.χ., να αναγάγουμε τον «αγώνα περί υπάρξεως» (την επικράτηση του ισχυρού πάνω στον αδύναμο, και όλα τα σχετικά) σε ύπατη κοινωνική αρχή. Ούτε μπορούμε να θεωρήσουμε ως ανήθικες τις παρεκκλίσεις από τον «φυσικό κανόνα», όπως λ.χ. η ομοφυλοφι-\n9 Ο ΔΡΟΜΟΣ ΠΡΟΣ ΤΗΝ ΗΘΙΚΗ 19 λία. Ακόμα, δεν θα θέλαμε να σκύψουμε το κεφάλι και να αποδεχθούμε «αυτό που είναι», εγκαταλείποντας αυτό που θα «έπρεπε να είναι». Το «φυσικό», επομένως, και το «υπάρχον» όχι μόνο δεν μας λένε τίποτε για το ηθικό, μπορεί μάλιστα να δείχνουν προς την αντίθετη κατεύθυνση. Από το γεγονός, τώρα, ότι η ανακάλυψη συναρτάται αποκλειστικά με το φυσικό και το υπαρκτό, αφού το μεταφυσικό είναι έξω από τον χώρο της, προκύπτει αβίαστα ότι δεν μπορεί να αποτελέσει τον δρόμο προς την ηθική. Άρα η θέση του βιβλίου είναι λανθασμένη, θα πρέπει να σταματήσει εδώ. Όμως το βιβλίο δεν σταματά εδώ, ξεκινά από εδώ. Το επιχείρημά του είναι ότι η φυσιοκρατική πλάνη στηρίζεται πάνω σε ένα οντολογικό κενό, ότι εξωθεί τις απαρχές της ηθικής σε μια περιοχή όπου δεν μπορούν να ισχύσουν οι φυσικο-ιστορικές ερμηνείες, ότι θεωρεί την ηθική ως κάτι έξω απ αυτό τον κόσμο, και ότι με αυτό τον τρόπο ερωτοτροπεί με την αποκάλυψη. Το βιβλίο επιχειρεί να αντιστρέψει αυτή τη βασική ιδέα πίσω από τη φυσιοκρατική πλάνη και να ισχυριστεί ότι η γνώση που αντλείται από τη φυσική θεώρηση του κόσμου, η ανακάλυψη, μπορεί να προσεγγίσει την ηθική ως ένα συναρμολόγημα της εξέλιξής μας και ότι αυτή η προσέγγιση ερμηνεύει επίσης το γιατί φτάσαμε να μιλούμε για φυσιοκρατική πλάνη. Με μια λέξη, η ανακάλυψη ως ερμηνευτική οδός εμπεριέχει την αποκάλυψη. Είναι ολοφάνερο ότι το βιβλίο αναφέρεται σε θέματα για τα οποία ο καθένας έχει τις απόψεις και «τα πιστεύω» του. Όλοι γνωρίζουμε ότι κανείς δεν ανοίγει ένα τέτοιο βιβλίο απροκατάληπτος. Από τη μια μεριά θα υπάρξουν εκείνοι που θα το κλείσουν μόλις διαβάσουν τις πρώτες σελίδες. Απλώς είναι βέβαιοι ότι βρίσκεται σε λάθος δρόμο, ότι στηρίζεται σε μια ιδέα με την οποία δεν μπορούν να συμβιβαστούν. Κάποιοι άλλοι θα το διαβάσουν με τον προκαθορισμένο σκοπό να ακονίσουν την επιχειρηματολογία τους κατά της βασικής αρχής που το διατρέχει. Υπάρχουν και εκείνοι που αποτελούν το κατοπτρικό είδωλο των παραπάνω. Είναι εκείνοι που εξαρχής συμφωνούν με τη θέση του βιβλίου και, επομένως, κρίνουν περιττή την ανάγνωσή του ή προχωρούν στην ανάγνωσή του μόνο για να αποκτήσουν μια ισχυρότερη θεμελίωση\n10 20 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ των απόψεών τους. Όσοι αισθάνονται «ουδέτεροι», μάλλον βρίσκονται κάτω από την αυταπάτη της αμεροληψίας. Είναι σχεδόν αδύνατον να μην έχει κανείς μια έστω και ενστικτώδη κλίση, οσοδήποτε μικρή και ανεπαίσθητη, υπέρ της αποκάλυψης ή της ανακάλυψης (με την έννοια που τις χρησιμοποιώ εδώ). Οι πραγματικά ουδέτεροι σπανίζουν. Θα ήταν αφέλεια για τον συγγραφέα του βιβλίου αφέλεια πολλαπλώς επιβεβαιωμένη από παρόμοιες προσπάθειες άλλων συγγραφέων με πολύ πιο καλό μυαλό, πιο πολλές γνώσεις και πιο δυνατή πένα να νομίσει ότι μπορεί να αλλάξει αυτή την πραγματικότητα. Και όμως το έγραψε.\n11 2 Από την υπόθεση στη θεωρία ή ο μαζοχισμός του επιστήμονα Πριν τέσσερις αιώνες, η περιστροφή της Γης γύρω από τον άξονά της και η περιφορά της γύρω από τον Ήλιο ήταν απλώς μια υπόθεση μια υπόθεση γνωστή με το όνομα Ηλιοκεντρική Θεωρία. Οι επιστήμονες της εποχής εκείνης ασχολήθηκαν με το πώς θα ισχυροποιούσαν την υπόθεση αυτή. Σήμερα οι κινήσεις της Γης δεν αποτελούν υπόθεση, είναι ένα φαινόμενο ή, αν θέλετε, ένα γεγονός. Σήμερα οι επιστήμονες δεν ενδιαφέρονται να «αποδείξουν» ότι η Γη στρέφεται γύρω από τον άξονά της και περιφέρεται γύρω από τον Ήλιο το θεωρούν δεδομένο. Δεν έπαψαν όμως να ασχολούνται με το φαινόμενο: με την ιστορία της Γης και του Ηλιακού μας Συστήματος και, ακόμα πιο πέρα, να ερευνούν τη φύση της Βαρύτητας, της δύναμης που ευθύνεται γι αυτό. Παρά ταύτα, εξακολουθούμε να μιλούμε για Ηλιοκεντρική Θεωρία. Προφανώς εδώ η λέξη θεωρία δεν σημαίνει υπόθεση, δεν υποδηλώνει αμφιβολία. Το δίδαγμα είναι ότι η επιστήμη ξεκινά με υποθέσεις και στην πορεία ή τις απορρίπτει ή τις ανάγει σε «θεωρίες», δηλαδή συμπαγή σύνολα γνώσεων, όπου οι αρχικές υποθέσεις μετασχηματίζονται σε δεδομένα και παραχωρούν τη θέση τους σε άλλες υποθέσεις υψηλοτέρου βαθμού. Με την έννοια αυτή, η λέξη «θεωρία» στην επιστήμη έχει τελείως διαφορετική, σχεδόν διαμετρικώς αντίθετη έννοια απ ό,τι στην καθημερινή μας ζωή. Έτσι μιλούμε για την Ατομική Θεωρία στη Φυσική και για τη Θεωρία του Κυττάρου στη Βιολογία. Πώς όμως μια υπόθεση ανάγεται σε θεωρία;\n12 22 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ Δεν μπορεί να υπάρξει πιο μεγάλο κοσμοϊστορικό γεγονός από τη Μεγάλη Έκρηξη. Σύμφωνα με τις τελευταίες εκτιμήσεις έγινε πριν από 13,8 δισεκατομμύρια χρόνια. Κάποιοι διατείνονται ότι αν η επιστήμη προχωρεί με την παρατήρηση και τον πειραματισμό, τότε το παρελθόν είναι έξω από τον χώρο της, αφού κανείς δεν μπορεί να παρατηρήσει ή να πειραματιστεί με το παρελθόν. Ιστορικά γεγονότα, όπως η Μεγάλη Έκρηξη, είναι, κατά την άποψη αυτή, έξω από την επιστήμη και για τον ίδιο λόγο είναι έξω από την επιστήμη και η Εξέλιξη της Ζωής. Στον αντίποδα αυτού του ισχυρισμού βρίσκεται η άποψη πως ό,τι υπάρχει στη Γη και το Σύμπαν ολόκληρο είναι το αποτέλεσμα μιας σειράς φυσικών διεργασιών, έχει δηλαδή μια ιστορία. Άρα κάθε προσπάθεια αντίληψης του κόσμου, είτε πρόκειται για τον άβιο είτε τον έμβιο, προϋποθέτει μια ανάγνωση του παρελθόντος. Η ανάγνωση μπορεί να είναι δύσκολη, αλλά δεν είναι αδύνατη. Η φυσική ιστορία δεν είναι αδιαπέραστη από την επιστημονική διεισδυτικότητα. Για να γυρίσουμε στη Μεγάλη Έκρηξη, ο Λευτέρης Οικονόμου * δεν μπορεί να συγκρατήσει τον θαυμασμό του για το πόσο κοντά έχει φτάσει η επιστήμη στην πλήρη επιβεβαίωση αυτού του έσχατου κοσμοϊστορικού γεγονότος. Γράφει: «Η εντυπωσιακή αυτή σύμπτωση των παρατηρησιακών δεδομένων (που αφορούν το Σύμπαν και την Ιστορία του) με τα πιο θεμελιακά θεωρητικά αποτελέσματα δημιουργεί συγκλονιστικά αισθήματα δέους και θαυμασμού για την εμβέλεια της επιστημονικής μεθοδολογίας και τη δύναμη της ανθρώπινης διάνοιας». Η «εντυπωσιακή σύμπτωση» αναφέρεται στην καταπληκτική συμφωνία των παρατηρήσεων με τις προβλέψεις στις οποίες οδηγεί η υπόθεση της Μεγάλης Έκρηξης. Πρόκειται όντως για ένα κορυφαίο επίτευγμα της ανθρώπινης διάνοιας. Δεν είναι λίγο πράγμα να μιλάς με επιστημονική επιχειρηματολογία για την απαρχή του παντός. Το επίτευγμα αποκτά μια ιδιαίτερη γοητεία γιατί δεν ξεκίνησε με σκοπό την ικανοποίηση κάποιων «πεζών» επιδιώξεων (π.χ. το πώς θα φωτίζουμε το δωμάτιό * Ε. Ν. Οικονόμου, Από τα κουάρκ μέχρι το Σύμπαν Μια σύντομη περιήγηση, Πανεπιστημιακές Εκδόσεις Κρήτης, 2012, σ. 238.\n13 ΑΠΟ ΤΗΝ ΥΠΟΘΕΣΗ ΣΤΗ ΘΕΩΡΙΑ 23 μας πατώντας ένα κουμπί), αλλά για την ικανοποίηση της ανθρώπινης δίψας να γνωρίσει τον κόσμο. Αποτελεί επιπλέον ένα έξοχο παράδειγμα του πώς δουλεύει η επιστήμη. Ο επιστήμονας πάντα ξεκινά με μια υπόθεση και στη συνέχεια μπαίνει σε μια διαδικασία που μπορεί να ονομαστεί «επιστημονικός μαζοχισμός»: στην αρχή δίνει λίγα περιθώρια στην υπόθεσή του να είναι σωστή (π.χ. 5%) και πολλά να είναι λάθος (95%). Από κει και πέρα προσπαθεί να δει πώς μπορεί να αλλάξει αυτές τις πιθανότητες με τα μέσα που διαθέτει: τον πειραματισμό και την παρατήρηση. Και η μεν απόρριψη της υπόθεσης (το πέρασμα από το 95% στο 100%) είναι σχετικά εύκολη: αρκεί το αποτέλεσμα ενός πειράματος ή μιας παρατήρησης να είναι ασύμβατο με τη υπόθεση. Αντίθετα, η επιβεβαίωση της υπόθεσης (το πέρασμα από το 5% στο 100%) είναι πολύ δύσκολη, θεωρητικά αδύνατη. Και τούτο γιατί η συμφωνία ενός πειράματος ή μιας παρατήρησης με την υπόθεση δεν ισοδυναμεί με απόδειξη της υπόθεσης, αλλά με μη-απόρριψή της. Η συσσώρευση τέτοιων συμφωνιών από ανεξάρτητα και διαφορετικού τύπου πειράματα και παρατηρήσεις και η απουσία ασυμφωνίας οδηγεί ασυμπτωτικά στον μηδενισμό της πιθανότητας ότι η υπόθεση είναι λάθος και επομένως «ακουμπά» τη βεβαιότητα ότι είναι σωστή. Όμως ποτέ δεν την «αποδεικνύει», με την έννοια της απόδειξης που χρησιμοποιούμε στα μαθηματικά. Απλώς την εγκαθιδρύει ως την «κρατούσα υπόθεση εργασίας», και αυτό φυσικά δεν είναι μικρό επίτευγμα. Ο επιστήμονας ποτέ δεν μιλά με βεβαιότητες το προνόμιο αυτό ανήκει σε εκείνους που προτιμούν την αποκάλυψη έναντι της ανακάλυψης, μιλά πάντα με πιθανότητες. Και είναι ευτυχής κάθε φορά που καταφέρνει να μειώσει σημαντικά την πιθανότητα να κάνει λάθος (μπορεί μάλιστα να τιμηθεί και με το βραβείο Νόμπελ για τον άθλο αυτό). Η συγκεκριμένη διαδικασία παραγωγής γνώσης ισχύει για όλες τις φυσικές επιστήμες. Και είναι υπεύθυνη για το γεγονός ότι εκείνοι που θεωρούν τους εαυτούς τους ως κατ εξοχήν αρμόδιους για τη διαμόρφωση των κανόνων της ηθικής έχουν συμβιβαστεί με την ιδέα ότι δεν μπορούν να τα βάλουν με τις φυσικές επιστήμες. Δεν ήταν πάντοτε έτσι. Θυμηθείτε τον Τζορντάνο Μπρούνο και τον Γαλιλαίο και, πολύ πιο πριν απ αυτούς, την Υπατία. Στον συμβιβασμό\n14 24 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ αυτό έχουν δώσει ένα όνομα: δυισμός, που σημαίνει «ας χωρίσουμε τα τσανάκια μας», κάτι που είναι μάλλον ευχή παρά πραγματικότητα. Όμως και έτσι, ο συμβιβασμός δεν υπήρξε ποτέ πλήρης και χωρίς όρους. Εκεί που η έλλειψή του είναι κραυγαλέα, ακόμα και σήμερα, είναι η Βιολογία. Το γιατί είναι πολύ απλό. Ενώ οι άλλοι κλάδοι της φυσικής επιστήμης ασχολούνται με τον άβιο κόσμο, η Βιολογία ασχολείται με τον έμβιο. Αυτό από μόνο του δεν θα αποτελούσε λόγο «οργής» κατά της Βιολογίας. Η μεγάλη «ατυχία» της Βιολο γίας είναι ότι ο άνθρωπος συμβαίνει να ανήκει και αυτός στον έμβιο κόσμο και η μεγάλη «αμαρτία» της σύγχρονης Βιολογίας είναι ότι άνοιξε τον δρόμο για την ένταξη του ανθρώπου στον φυσικό κόσμο, τον έκανε αντικείμενο της φυσικής επιστήμης. Όχι μόνο ως σάρκα και οστά πώς κυκλοφορεί το αίμα στις φλέβες του, πώς βλέπει και πώς ακούει αλλά και πώς νιώθει, σκέπτεται και ελπίζει. Ό,τι είπαμε στην αρχή για την Ηλιοκεντρική Θεωρία ισχύει και για τη Θεωρία της Εξέλιξης. Ξεκίνησε και αυτή ως υπόθεση και εξελίχθηκε σε θεωρία, δηλαδή σε σώμα γνώσεων που συμπεριλαμβάνει αδιαμφισβήτητα γεγονότα και ερμηνευτικές υποθέσεις. Τα γεγονότα είναι η κοινή καταγωγή και η διαφοροποίηση, με το πέρασμα του χρόνου, των ειδών που έζησαν και ζουν στον πλανήτη. Ερμηνευτικές υποθέσεις είναι οι προτάσεις που διαμόρφωσε η επιστήμη για τους μηχανισμούς που ευθύνονται για την ιστορία της ζωής στον πλανήτη. Με την έννοια αυτή η Θεωρία της Εξέλιξης αποτελεί τη «βασική» θεωρία της Βιολογίας, κάτι αντίστοιχο με τη Θεωρία της Κβαντομηχανικής στη Φυσική. Γι αυτό και ο Κώστας Κριμπάς έχει επανειλημμένως προτείνει σε προφορικές διαλέξεις να αντικατασταθεί ο όρος «Θεωρία της Εξέλιξης» με τον όρο «Εξελικτική», κατά το πρότυπο της αντικατάστασης της «Θεωρίας της Κβαντομηχανικής» με τον όρο «Κβαντομηχανική». Παρά ταύτα, ο πολύς κόσμος χρησιμοποιεί τον όρο «Θεωρία της Εξέλιξης» για να αναφερθεί τόσο στο γεγονός όσο και στην ερμηνεία του μάλιστα περισσότερο στο γεγονός παρά στην ερμηνεία. Στο παρόν βιβλίο η διάκριση τίθεται από την αρχή: χρησιμοποιώ τον όρο «Εξέλιξη» για να αναφέρομαι στο γεγονός και τον όρο «Θεωρία της Εξέλιξης» για να αναφέρομαι στην ερμηνεία του.\n15 ΑΠΟ ΤΗΝ ΥΠΟΘΕΣΗ ΣΤΗ ΘΕΩΡΙΑ 25 Η εμμονή στο φαινόμενο και τη θεωρία της εξέλιξης σε ένα βιβλίο που έχει ως θέμα την ηθική είναι αυτονόητη. Αν η Θεωρία της Εξέλιξης θέλει να συνυπάρχει στον ίδιο χώρο της επιστήμης μαζί με όλες τις μεγάλες θεωρίες οι οποίες μας έχουν δώσει ένα λειτουργικό μοντέλο για τον κόσμο που μας περιβάλλει, αν θέλει να θεωρείται ως μια σοβαρή προσπάθεια να ερμηνεύσει ένα φυσικό φαινόμενο, το φαινόμενο της ζωής, τότε δεν μπορεί να ενέχει το παραμικρό ίχνος δυισμού. Είναι υποχρεωμένη να ερμηνεύσει κάθε πτυχή και κάθε έκφανση του φαινομένου της ζωής με τις ίδιες αρχές που χρησιμοποιεί κάθε φυσική επιστήμη. Και ένα τέτοιο φαινόμενο είναι ο άνθρωπος. Αν η θεωρία της Εξέλιξης άφηνε έξω τον άνθρωπο, τότε βέβαια δεν θα υπήρχαν υποστηρικτές και πολέμιοι του Δαρβίνου, θα υπήρχαν μόνο υποστηρικτές. Δικαιούμαστε, νομίζω, να προσπεράσουμε εκείνους που θέλουν τον άνθρωπο αποκομμένο από το συνεχές νήμα της ζωής, που απαιτούν μια ειδική δημιουργία για αυτόν. Η θέση τους δεν στηρίζεται σε τεκμήρια, είναι απλώς θέμα πίστης. * Η σημερινή όμως θεωρία της εξέλιξης δεν αρκείται στην αναπαράσταση του δέντρου της ζωής, στο πώς ένα είδος συνδέεται με ένα άλλο μέσω ενός κοινού προγονικού είδους που δεν υπάρχει πια. Προσπαθεί να ερμηνεύσει γιατί κάθε μορφή ζωής έχει αυτή τη μορφολογία, αυτή τη συμπεριφορά, αυτό τον τρόπο ζωής. Δεν αρκείται στο να φέρει στην επιφάνεια στοιχεία που δείχνουν ότι ο άνθρωπος και ο χιμπατζής είχαν έναν κοινό πρόγονο που έζησε πριν από 6 περίπου εκατομμύρια χρόνια, ούτε περιορίζεται στη μελέτη του ανθρώπου μόνο ως σάρκα και οστά. Αν σταματούσε εκεί, τότε δεν θα υπήρχε λόγος για το παρόν βιβλίο. Αλλά δεν σταματά εκεί. Η ένταξή της στον χώρο της επιστημονικής ερμηνείας δεν της επιτρέπει να σταματήσει. Είναι υποχρεωμένη να ερμηνεύσει τον άνθρωπο και ως συναίσθημα, σκέψη και ελπίδα. Το πόσο έχει προχωρήσει στο μέτωπο αυτό θα το δούμε στις επόμενες σελίδες. * Όσοι θα ήθελαν μια σύνοψη των επιχειρημάτων υπέρ και κατά του φαινομένου της εξέλιξης μπορούν να ανατρέξουν στο Λ. Ζούρος, Ας συμφιλιωθούμε με τον Δαρβίνο, ό.π., σ\n16 3 Διαφορετικότητα: ένας νόμος της φύσης Θα σας πρότεινα να κάνετε ένα πείραμα, στην περίπτωση που δεν με πιστεύετε. Φυτέψτε ένα φασόλι σε μια γλάστρα που κρατάτε στη σκοτεινή αποθήκη σας και ένα άλλο σε μια γλάστρα που κρατάτε στη φωτεινή αυλή σας. Στην πρώτη περίπτωση το φασόλι θα φυτρώσει, θα μεγαλώσει κάποια εκατοστά, αλλά τα πρώτα του φύλλα θα μείνουν λευκά και καχεκτικά το φυτό δεν θα μεγαλώσει ποτέ, θα πεθάνει πρόωρα. Το τι περιμένετε από τη γλάστρα στην αυλή σας είναι γνωστό. Δίδαγμα πρώτο: η φασολιά για να ευδοκιμήσει χρειάζεται κάτι «απ έξω», στην περίπτωσή μας φως. Το «μέσα της» τα θρεπτικά υλικά του φασολιού και τα γονίδια μέσα στα κύτταρα του νέου φυτού δεν αρκεί. Επαναλάβετε το ίδιο πείραμα με δύο φασόλια στα οποία ο γενετιστής που σας τα έδωσε έχει προκαλέσει μια γενετική αλλαγή: έχει καταστρέψει ένα γονίδιο που συμβάλλει στη σύνθεση της χλωροφύλλης, της ουσίας που κάνει τα φύλλα να είναι πράσινα και το φυτό ικανό να τρέφεται από το φως. Τώρα και τα δυο φυτά, αυτό στο υπόγειο και αυτό στην αυλή, θα μείνουν λευκά και καχεκτικά δεν θα μεγαλώσουν ποτέ, θα πεθάνουν πρόωρα. Δίδαγμα δεύτερο: Η φασολιά για να ευδοκιμήσει χρειάζεται κάτι «από μέσα». Το «απ έξω» δεν αρκεί όσο καλό και αν είναι. Οι βιολόγοι έχουν επανειλημμένα κατηγορηθεί ότι, με το να αναδεικνύουν τη σημασία των γονιδίων, αγνοούν ή υποτιμούν τη σημασία του εξωτερικού περιβάλλοντος. Οι αιτιάσεις αυτές έχουν\n17 28 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ πάρει νέα ισχύ με την ανάδυση της Κοινωνιοβιολογίας, ενός κλάδου που δανείζεται ιδέες από τη βιολογία προκειμένου να ερμηνεύσει ένα σύνολο κοινωνικών φαινομένων. Όμως οι βιολόγοι, ήδη από τα πρώτα βήματα της επιστήμης τους, έχουν αναγνωρίσει τη σημασία του φαινοτύπου (δηλαδή το τι είναι ένα άτομο τη στιγμή που το παρατηρούμε), του γονοτύπου (δηλαδή τα γονίδια που κληρονόμησε από τους γονείς του) και του περιβάλλοντος (δηλαδή όλες τις εξωτερικές επιδράσεις που δέχθηκε το άτομο από τη στιγμή της γέννησής του). Και γράφουν Φαινότυπος = Γονότυπος + Περιβάλλον για να πουν συμβολικά πως ό,τι είμαστε το οφείλουμε στα γονίδιά μας και στο περιβάλλον μας. Ο συμβολισμός θα ήταν πιο επιτυχημένος αν γραφόταν ως Φαινότυπος = Γονότυπος Περιβάλλον, ως γινόμενο και όχι ως άθροισμα. Γιατί αν ο γονότυπος είναι μηδέν (κατεστραμμένα γονίδια) το αποτέλεσμα είναι μηδέν, όσο καλό και αν είναι το περιβάλλον και, αντίστροφα, αν το περιβάλλον είναι τελείως ακατάλληλο το αποτέλεσμα είναι πάλι μηδέν, ακόμα και όταν τα γονίδια είναι τα καλύτερα δυνατά. Επίσης, ο πολλαπλασιασμός μάς επιτρέπει να δούμε γιατί ένας μέτριος γονότυπος μπορεί να δώσει έναν καλό φαινότυπο, αν το περιβάλλον είναι πολύ καλό, και αντίστροφα είναι σαν να πολλαπλασιάζουμε έναν μικρό αριθμό με έναν μεγάλο. Άλλωστε η Φύση φαίνεται να αρέσκεται πιο πολύ στους πολλαπλασιασμούς παρά στις προσθέσεις, και μάλιστα της αρέσει να πολλαπλασιάζει πολύ μικρούς αριθμούς με πολύ μεγάλους. Αναλογιστείτε ποια είναι η πιθανότητα να βρεθεί ένα συγκεκριμένο μόριο οξυγόνου μέσα σε ένα συγκεκριμένο κύτταρο του σώματός σας πολύ μικρή. Όμως αν πολλαπλασιάσετε αυτή την πιθανότητα με τον αριθμό των μορίων του οξυγόνου που κυκλοφορούν ανά πάσα στιγμή στο σώμα σας θα δείτε ότι τα κύτταρά σας δεν θα μείνουν από οξυγόνο. Πράγματα απλά και γνωστά. Όμως πόσες φορές ακούμε κουβέντες σαν αυτή; «Για δες τον Αγησίλαο! Ούτε έπινε, ούτε κάπνι-\n18 ΔΙΑΦΟΡΕΤΙΚΟΤΗΤΑ: ΕΝΑΣ ΝΟΜΟΣ ΤΗΣ ΦΥΣΗΣ 29 ζε, φρόντιζε το φαγητό του, έκανε και το περπάτημά του. Και όμως έφυγε στα 70 του από καρδιακό επεισόδιο. Ενώ ο Τριαντάφυλλος πίνει, καπνίζει, τρώει τον αγλέορα, παίζει τάβλι όλη τη μέρα και όμως είναι περδίκι στα 70 του». Ο Αγησίλαος μάλλον ξεκίνησε με φτωχά γονίδια και κατά πάσα πιθανότητα δεν θα έφτανε εκεί που έφτασε αν δεν φρόντιζε να τα αντισταθμίσει με έναν σωστό τρόπο ζωής. Ο Τριαντάφυλλος μάλλον ξεκίνησε με καλά γονίδια και θα πρέπει να καλυτερέψει τον τρόπο της ζωής του αν θέλει να πάει πιο μακριά. Πράγματα απλά και γνωστά. Όμως ενώ όλοι μας παραδεχόμαστε ότι δεν γεννιόμαστε με τις ίδιες «προδιαγραφές» για το μπάσκετ ή την άρση βαρών, μας είναι δύσκολο να παραδεχτούμε το ίδιο γι αυτό που ονομάζουμε «χαρακτήρα», π.χ. την εφευρετικότητα, την υπομονή, την υπευθυνότητα. Γι αυτά θέλουμε να γεννιόμαστε όλοι ίσοι και ολόιδιοι. Το αντίθετο μας φαίνεται αδικία, το απεχθανόμαστε. Ευχόμαστε να μην αληθεύει και, όπως συχνά συμβαίνει, μπερδεύουμε την ευχή με την πραγματικότητα και καταλήγουμε να πιστεύουμε ότι όντως δεν αληθεύει. Έχουμε έτσι στείλει στο πυρ το εξώτερο τον βιολογικό προκαθορισμό. Και αφού δεν μπορούμε να αρνηθούμε το γεγονός ότι διαφέρουμε (σίγουρα ο Γιάννης είναι πιο ευέξαπτος από τον Κώστα), τα ρίχνουμε όλα στην οικογένεια, το σχολείο, την κοινωνία δηλαδή στο περιβάλλον. Και φυσικά παίζει ρόλο το περιβάλλον, ίσως μάλιστα τον μεγαλύτερο. Στο κάτω-κάτω τα γονίδια είναι προδιάθεση, δεν είναι τελεσίδικες εντολές (εκτός από κάποιες κληρονομικές αρρώστιες, που και γι αυτές βρίσκουμε σιγά-σιγά τρόπους να τις παρακάμψουμε). Το να μετατρέψουμε τον ουσιώδη ρόλο του περιβάλλοντος σε παντελή απουσία γενετικής προδιάθεσης ισοδυναμεί με εθελοτυφλία, μας αφαιρεί τη γενναιότητα της παραδοχής αυτού που ενδομύχως δεν επιθυμούμε. Κάπως έτσι φτάσαμε στη θεωρία της «λευκής σελίδας» (πιο γνωστής ως tabula rasa): όταν γεννιόμαστε είμαστε ένα χαρτί κατάλευκο και άσπιλο. Και εκεί επάνω γράφεται σιγά-σιγά το μέλλον μας, σχηματίζεται η προσωπικότητά μας, από τα εξωτερικά ερεθίσματα, την ανατροφή μας, το σχολειό, το κοινωνικό περιβάλλον.\n19 30 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ Γεννιόμαστε με απεριόριστες δυνατότητες, μπορεί να γίνουμε και Αϊνστάιν. Και αν δεν το καταφέρουμε, δεν φταίμε εμείς, φταίνε κάποιοι άλλοι, φταίει το «σύστημα». Στη μανία μας να εξορκίσουμε τον βιολογικό προκαθορισμό, φτάνουμε στο άλλο άκρο, τον περιβαλλοντικό ολοκληρωτισμό. Και φυσικά φταίει το σύστημα σε πολλά, αλλά δεν φταίει που το παιδί σας δεν έγινε Αϊνστάιν. Δεν γεννιόμαστε με ίσες δυνατότητες, πολύ περισσότερο δεν γεννιόμαστε με απεριόριστες δυνατότητες. Δεν είμαστε μια λευκή σελίδα τη στιγμή της γέννησής μας. Λευκή σελίδα δεν υπήρξε ποτέ στην ιστορία κανενός είδους, συμπεριλαμβανομένου του δικού μας. Η αδιάκοπτη διαδικασία της εξέλιξης γράφτηκε και γράφεται πάνω στο χαρτί αυτό, εδώ και 3,8 δισεκατομμύρια χρόνια. Αυτό που ξεχνάμε είναι ότι το χαρτί έχει δύο όψεις. Η μία είναι γεμάτη με ό,τι προηγήθηκε πριν γεννηθούμε, η άλλη είναι λευκή, θα αρχίσει να γεμίζει από τη στιγμή που ερχόμαστε στον κόσμο. Χρειαζόμαστε και τις δύο σελίδες για να υπάρξουμε. Ξεχνάμε επίσης ότι η πρώτη σελίδα, η γεμάτη, ο γονότυπός μας, διαφέρει από άτομο σε άτομο, επειδή η προγονική αλυσίδα που καταλήγει στο άτομο Α είναι διαφορετική από εκείνη που καταλήγει στο άτομο Β. Αλλά ούτε η δεύτερη σελίδα, η άδεια, θα δεχτεί τις ίδιες εγγραφές, γιατί το άτομο Α θα μεγαλώσει σε διαφορετικό περιβάλλον από το Β. Και αυτό, οι διαφορές και στις δύο σελίδες, είναι που κάνει τελικά το άτομο Α «Α» και το άτομο Β «Β». Αν μελετήσουμε τους διάφορους πληθυσμούς της Γης, εύκολα θα βρούμε χαρακτηριστικά που διαφέρουν από τον ένα πληθυσμό στον άλλο: το χρώμα της επιδερμίδας, των μαλλιών, το σχήμα του προσώπου. Η απλή εξήγηση που μπορούμε να δώσουμε συμβαίνει εδώ να είναι και η σωστή κάτι που δεν ισχύει πάντα. Παραδείγματος χάριν, κάποια χαρακτηριστικά του περιβάλλοντος, σταθερά και μακροχρόνια, ευνόησαν και αύξησαν την παρουσία των γονιδίων που προκαλούν μελαμψή επιδερμίδα μέσα στη γονιδιακή δεξαμενή των πληθυσμών της Αφρικής σε βάρος των γονιδίων που προκαλούν λευκή επιδερμίδα. Το αντίστροφο συνέβη στους πληθυσμούς της Βόρειας Ευρώπης. Αυτή είναι η πιο απλή μορφή της φυσικής επιλογής. Όμως τα άτομα των πληθυσμών της Αφρικής\n20 ΔΙΑΦΟΡΕΤΙΚΟΤΗΤΑ: ΕΝΑΣ ΝΟΜΟΣ ΤΗΣ ΦΥΣΗΣ 31 διαφέρουν μεταξύ τους σε έναν μεγάλο αριθμό λιγότερο χτυπητών χαρακτηριστικών, και το ίδιο συμβαίνει με τους πληθυσμούς της Ευρώπης. Και αν καθίσουμε να μετρήσουμε το πόσο διαφορετικά είναι τα άτομα του ίδιου πληθυσμού για έναν μεγάλο αριθμό τέτοιων χαρακτηριστικών (κάτι που μπορούμε να ονομάσουμε ενδοπληθυσμιακή ποικιλομορφία), θα διαπιστώσουμε ότι αυτή η ποικιλομορφία είναι κατά πολύ μεγαλύτερη από την ποικιλομορφία που εμφανίζουν τα πολύ λιγότερα, αλλά χτυπητά χαρακτηριστικά, τα οποία κάνουν τον έναν πληθυσμό να διαφέρει από τον άλλο (την διαπληθυσμιακή ποικιλομορφία). Αν ψάξουμε θα βρούμε και εδώ τη δύναμη της φυσικής επιλογής. Η ιδέα ότι η επιλογή «καθαρίζει» τη γενετική δεξαμενή του πληθυσμού, πετώντας έξω τα επιβλαβή γονίδια και κρατώντας τα ωφέλιμα (η γνωστή παρομοίωση με το κόσκινο που καθαρίζει το είδος από τα ανεπιθύμητα γονίδια), ισχύει μόνο για έναν σχετικά μικρό αριθμό περιπτώσεων. Για πολύ περισσότερες περιπτώσεις, το κατά πόσον ένα γονίδιο ενός ατόμου είναι χρήσιμο ή επιβλαβές δεν εξαρτάται αποκλειστικά από το ίδιο το γονίδιο, αλλά και από τα άλλα γονίδια του ατόμου μαζί με τα οποία συνυπάρχει. Εξαρτάται ακόμα και από τα άλλα άτομα και το γενικότερο περιβάλλον, έμβιο και άβιο, του ατόμου που το φέρει. Και επειδή όλοι αυτοί οι παράγοντες ποικίλλουν και αλλάζουν συνεχώς, δεν υπάρχει μια μορφή γονιδίου που να είναι η καλύτερη για κάθε δυνατό συνδυασμό. Αντίθετα, κάποιες μορφές γονιδίων ευνοούνται από κάποιο συνδυασμό και κάποιες άλλες από κάποιον άλλο. Προκύπτει έτσι ένας δεύτερος τύπος φυσικής επιλογής, ένας τύπος που συγκρατεί πολλαπλές μορφές του ίδιου γονιδίου μέσα σε έναν πληθυσμό και μέσα στο είδος επιλογή που προάγει τη γενετική ποικιλομορφία. Η ομομιξία είναι ένα γνωστό παραδείγματα μιας γενετικής κατάστασης, συνήθως με πολύ ανεπιθύμητα χαρακτηριστικά που οφείλονται στο ότι το άτομο κληρονόμησε ακριβώς την ίδια μορφή κάποιων γονιδίων και από τους δύο γονείς του. Οι μορφές αυτές είναι ολόιδιες, επειδή οι γονείς είναι συγγενείς. Για να τονίσουν οι γενετιστές τη διαφορά μεταξύ του να κληρονομήσει ένα άτομο αντίγραφα του ίδιου γονιδίου και από τους δύο γονείς και του να\n21 32 ΣΕ ΑΝΑΖΗΤΗΣΗ ΣΚΟΠΟΥ ΣΕ ΕΝΑΝ ΚΟΣΜΟ ΧΩΡΙΣ ΣΚΟΠΟ κληρονομήσει διαφορετικά, ονόμασαν την πρώτη περίπτωση ομοζυγωτία και τη δεύτερη ετεροζυγωτία. (Ο μαζοχισμός των δύσκολων λέξεων είναι αναπόφευκτος στις επιστήμες και, αρκετές φορές, καταντά αστείος. Γνωρίζετε το ελληνοπρεπές όνομα για το φαξ; τηλεομοιοτυπία 14 γράμματα και 8 συλλαβές αντί των τριών και της μίας της λέξης που επικράτησε διεθνώς. Μπορούμε να συγχαρούμε αυτόν που επινόησε τη λέξη για την εφευρετικότητά του, αλλά παράλληλα να τον οικτίρουμε για την αφέλειά του, αν νόμισε ότι η πρότασή του θα μπορούσε να υιοθετηθεί από το κοινό). Είναι πάντως γεγονός ότι για την πλειονότητα των γονιδίων μας η ετεροζυγωτία είναι κατά πολύ προτιμότερη από το αντίστροφό της, την ομοζυγωτία. Το φαινόμενο είναι ακόμα πιο έντονο στα εκτρεφόμενα ζώα και τα καλλιεργούμενα φυτά, όπου με συνεχείς και μαζικές διασταυρώσεις μεταξύ πολύ συγγενών ατόμων επιδιώκουμε να πάρουμε μια «καθαρή» ράτσα ενός ζώου ή μια ποικιλία ενός φυτού. Τα επιθυμητά χαρακτηριστικά που έχουν αυτές οι καθαρές ράτσες (π.χ. μια ράτσα μινγκ με ένα σπάνιο χρώμα γούνας) συνήθως τα πληρώνουν με προβλήματα υγείας. Αν όμως διασταυρώσουμε δύο διαφορετικές ράτσες, το αποτέλεσμα είναι, στην πλειονότητα των περιπτώσεων, ένας εύρωστος απόγονος. Και για το φαινόμενο αυτό οι γενετιστές έχουν ένα όνομα: ετέρωση. Μπορούμε να επεκτείνουμε αυτές τις διαπιστώσεις σε χαρακτηριστικά που συνδέονται με τον διανοητικό και τον ψυχικό μας «φαινότυπο»; Σε πρώτη φάση, κανείς δεν θα αρνηθεί ότι αυτός ο φαινότυπος είναι τόσο διαφορετικός και ποικιλόμορφος όσο και τα μορφολογικά μας χαρακτηριστικά. Υπάρχουν τόσες διαβαθμίσεις στην ικανότητά μας στα μαθηματικά, όσες αποχρώσεις υπάρχουν για το χρώμα των ματιών μας. Το ίδιο ισχύει για τη μουσική, την εφευρετικότητα, την ικανότητα της πειθούς και οτιδήποτε σχετικό μπορούμε να φανταστούμε. Στον διανοητικό και ψυχικό «κόσμο» είμαστε πολύ πιο διαφορετικοί απ ό,τι είμαστε ως σάρκα και οστά. Πώς έδρασε στην ιστορία του ανθρώπου και πώς δρα σήμερα η δύναμη της φυσικής επιλογής πάνω σ αυτό τον κόσμο; Ευνόησε την επικράτηση μιας μορφής σε έναν πληθυσμό και μιας άλλης σε έναν άλλο, όπως στην περίπτωση του χρώματος της επι-\n22 ΔΙΑΦΟΡΕΤΙΚΟΤΗΤΑ: ΕΝΑΣ ΝΟΜΟΣ ΤΗΣ ΦΥΣΗΣ 33 δερμίδας; Ή οδήγησε σε ποικιλόμορφους πληθυσμούς, έτσι που η ενδοπληθυσμιακή διαφορετικότητα να είναι μεγαλύτερη από τη διαπληθυσμιακή; Η απάντηση είναι ότι και για τα χαρακτηριστικά αυτά η εξέλιξη ευνοεί την ποικιλότητα παρά την ομοιομορφία. Αν όχι για κάθε άτομο χωριστά, τουλάχιστον για τον πληθυσμό σαν σύνολο. Φαίνεται ότι η έλξη των ετερωνύμων δεν είναι διαδεδομένη και ισχυρή μόνο στη Φυσική και τη Χημεία, είναι και στη Βιολογία. Και για μεν τις μορφολογικές και φυσιολογικές καταστάσεις που προκαλεί η διαφορετικότητα έχουμε ήδη τα σχετικά ονόματα: ετεροζυγωτία και ετέρωση. Ίσως θα άξιζε ένα όνομα και για τη διαφορετικότητα όσον αφορά τα διανοητικά και ψυχικά χαρακτηριστικά. Θα μπορούσαμε να την πούμε ετερότητα.


Τι είδαμε μπαίνοντας στο νέο ισλαμικό τέμενος της Αθήνας - αντίδωρο\nΜέσα στον ειδησεογραφικό κουρνιαχτό της πανδημίας και της δραματικής αύξησης των κρουσμάτων, ξεκίνησε σχεδόν αθόρυβα να λειτουργεί από τις αρχές της εβδομάδας το πρώτο τζαμί στην ελληνική πρωτεύουσα μετά από αλλεπάλληλές αναβολές και καθυστερήσεις – εσκεμμένες και μη. Αρκεί να αναλογιστεί κανείς ότι ο πρώτος νόμος που ενέκρινε το Ελληνικό Κοινοβούλιο σχετικά με την κατασκευή τζαμιού στην Αττική, χρονολογείται από το… 1880!\nΠερνάμε την μουντή κεντρική πύλη και περίπου 50 μέτρα πιο μέσα, βρισκόμαστε στον περίβολο του ισλαμικού τεμένους που έχει συνολική έκταση 17 στρεμμάτων που ανήκει στο Πολεμικό Ναυτικό. Επικρατεί ησυχία. Οι πιστοί που έχουν προσέλθει είναι λίγοι καθότι τηρούνται τα μέτρα προστασίας έναντι της Covid 19 – μέγιστος αριθμός εισερχομένων τα 9 άτομα κάθε φορά. Μπροστά από το κεντρικό κτίριο του ναού, που δεν είναι κάτι το εντυπωσιακό, ούτε μοιάζει με την εικόνα των τζαμιών που έχουμε στο μυαλό μας, υπάρχει ένα σιντριβάνι και αριστερά μια μικρή παιδική χαρά. Τέσσερις κούνιες, μια τραμπάλα, δύο τσουλήθρες και διάφορα άλλα παιχνίδια. Φαίνεται ότι είναι ολοκαίνουργια και πως ελάχιστοι μπόμπιρες την έχουν επισκεφθεί.\nΑφήνουμε τα παπούτσια απ’ έξω και δη εντός πλαστικής σακούλας κλεισμένης ερμητικά λόγω κορονοϊού, απολυμαίνουμε τα χέρια με αντισηπτικό υγρό και μπαίνουμε στον κυρίως ναό (οι μουσουλμάνοι είθισται πριν την είσοδό τους να πλένουν επίσης τα πόδια, τα χέρια και το πρόσωπό τους, ενώ αυτό τον καιρό φέρνουν μαζί τους ατομικό χαλί προσευχής ή εάν δεν έχουν, παραλαμβάνουν το ειδικό τεμάχιο από πλαστικοποιημένο χαρτί το οποίο τοποθετούν στον χώρο της προσευχής). Είναι μια αρκετά μεγάλη αίθουσα 1.000 τετραγωνικών μέτρων, στρωμένη με το ειδικά επεξεργασμένο τάπητα (κατασκευάστηκε στο Ιράν) που το σχέδιό του υποδεικνύει τη θέση που θα πρέπει να καθίσει κάθε πιστός προκειμένου να προσκυνήσει με το μέτωπο προς τη Μέκκα – όλα τα τζαμιά είναι προσανατολισμένα προς την Κάαμπα της Μέκκας. Υπάρχουν 500 θέσεις για άνδρες και δεξιά μπαίνοντας σε έναν δευτερεύων χώρο, άλλες 50 θέσεις για γυναίκες.\nΘα πρέπει να τονιστεί ότι το τζαμί κατασκευάστηκε εξ ολοκλήρου με χρήματα του ελληνικού Δημοσίου (ο προϋπολογισμός ανήλθε στις 887.000 ευρώ) και ήταν μια απόφαση συνειδητή καθώς εξαρχής οι ελληνικές κυβερνήσεις που πέρασαν όλα αυτά τα χρόνια που κατασκευαζόταν ο ναός δεν ήθελαν να υπάρχει ανάμειξη άλλων φορέων ή ιδιωτών που προσφέρθηκαν να καταβάλλουν το απαιτούμενο ποσό. Η Αθήνα γίνεται η πρώτη πρωτεύουσα της Ευρώπης όπου λειτουργεί δημόσιο τζαμί. Στις άλλες χώρες της γηραιάς ηπείρου τα τεμένη είναι ιδιωτικά και κατά συνέπεια τον έλεγχό τους ασκούν αυτοί που έβαλαν τα χρήματα για να φτιαχτεί. Και στη χώρα μας είχε προσφερθεί π.χ. η Τουρκία αλλά και μια σειρά από αραβικές χώρες να χρηματοδοτήσουν την ανέγερση του τεμένους, αλλά η ελληνική κυβέρνηση αρνήθηκε ακριβώς γι’ αυτό τον λόγο. Για να έχει αυτή τον πλήρη έλεγχό του.\nΗ ιστορία του τεμένους είναι πάρα πολύ παλιά. Από τον Ιούνιο του πολύ μακρινού… 1880 είχε ψηφιστεί από τη Βουλή ο νόμος «περί παραχωρήσεως δωρεάν εθνικού οικοπέδου προς ανέγερσιν τουρκικού τεμένους εν Πειραιεί», χωρίς όμως να γίνει κάτι σημαντικό σε πρακτικό επίπεδο. Έναν αιώνα αργότερα, το 1979, ο πρωθυπουργός Κωνσταντίνος Καραμανλής δίνει υπόσχεση στον βασιλιά Φαχντ της Σαουδικής Αραβίας ότι θα ανεγερθεί τέμενος αλλά και πάλι δεν υλοποιείται στην πράξη.


Οι νέοι Αντιδήμαρχοι του Δήμου Αρταίων: Ένας συνδυασμός εμπειρίας και ανανέωσης σε όλα τα επίπεδα\nΑρχική σελίδαΔΗΜΟΣ ΑΡΤΑΙΩΝΟι νέοι Αντιδήμαρχοι του Δήμου Αρταίων: Ένας συνδυασμός εμπειρίας και ανανέωσης σε όλα τα επίπεδα\nΣτον ορισμό των νέων αντιδημάρχων, με βάση όλες τις προβλεπόμενες διαδικασίες και χρόνο θητείας από 1- 11- 2021 έως 30- 11- 2022, προχώρησε ο Δήμαρχος Αρταίων Χρ. Τσιρογιάννης, ανακοινώνοντας το νέο σχήμα της Δημοτικής αρχής. Οι ανακοινώσεις που αφορούν και τα Νομικά Πρόσωπα του Δήμου, έγιναν σήμερα στην αίθουσα του Δημοτικού Συμβουλίου.\nΣτο νέο δημοτικό σχήμα εισέρχονται νέα πρόσωπα με όρεξη για δουλειά, ενώ και όσοι παραμένουν «θα πρέπει να εντείνουν περισσότερο την προσπάθειά τους γιατί η πανδημία δεν μας αφήνει χρόνο για καθυστερήσεις» κατά δήλωση του Δημάρχου, Χρήστου Τσιρογιάννη.\nΤο νέο σχήμα συνδυάζει την εμπειρία με την ανανέωση, την εμπιστοσύνη στην ομάδα που κερδίζει και την πίστη ότι η Παράταξη «Αρτινών Συνεργασία» έχει την ικανότητα να υποδέχεται και να δίνει ευκαιρίες σε στελέχη που πιστεύουν σε μια αποτελεσματική Τοπική Αυτοδιοίκηση.\nΑντιδήμαρχοι (με αλφαβητική σειρά):\nΕυαγγέλου Δημήτρης: Αντιδήμαρχος Κοινωνικής Μέριμνας και Εθελοντισμού, Παιδείας και Δια Βίου Μάθησης (Δ.Ε Φιλοθέης)\nΚοτσαρίνης Μιχάλης: Αντιδήμαρχος Αγροτικής Ανάπτυξης και Επιχειρηματικότητας (Δ.Ε Αμβρακικού)\nΚωλέτσος Παντελής: Αντιδήμαρχος Πρασίνου, Δημοτικής Αστυνομίας και Πολιτικής Προστασίας\nΛιόντος Νικόλαος: Αντιδήμαρχος Πολιτισμού, Τουρισμού, Αθλητισμού και Νέας Γενιάς και Διοικητικών Υπηρεσιών\nΜπουκουβάλας Γεώργιος: Αντιδήμαρχος Καθαριότητας, Ανακύκλωσης και Κομποστοποίησης (Δ.Ε Ξηροβουνίου )\nΣιαφάκας Χριστόφορος: Αντιδήμαρχος Οικονομικών Υπηρεσιών και Αξιοποίησης Δημοτικής Περιουσίας (Δ.Ε Βλαχερνών)\nΣπάκα Χριστίνα: Αντιδήμαρχος Εξυπηρέτησης του Πολίτη\nΧρηστούλης Σωτήρης: Αντιδήμαρχος Έργων, Ενέργειας, Αστικής Κινητικότητας και Χωροταξίας (Δ.Ε Αρταίων)\nΩς Αναπληρωτής Δημάρχου ορίζεται ο Αντιδήμαρχος Νίκος Λιόντος.\nΣτο πλαίσιο της αναδιάρθρωσης της Διοικητικής Δομής του Δήμου Αρταίων, ο Δήμαρχος Χρήστος Τσιρογιάννης εισηγείται την τοποθέτηση των εξής, ως Προέδρων στα Νομικά Πρόσωπα του Δήμου (με αλφαβητική σειρά).\nΓαλάνης Παναγιώτης: Πρόεδρος Δημοτικής Ανώνυμης Εταιρίας Ο.Τ.Α (ΑΔΑΕ)\nΜάρος Κώστας :Πρόεδρος Διαδημοτικής Λαχαναγοράς\nΠανέτας Γιώργος: Πρόεδρος Κέντρου Κοινωνικής Μέριμνας – Παιδείας – Αθλητισμού – Πολιτισμού (ΚΚΜΠΑΠ)\nΣφήκας Δημήτρης: Πρόεδρος Δημοτικής Κοινωφελής Επιχείρησης Δήμου Αρταίων (ΔΗ.Κ.Ε.Δ.Α.)\nΠρόεδρος Λιμενικού Ταμείου: Χαρακλιάς Κώστας.\nΜε απόφαση Δημάρχου ορίζεται ως Εντεταλμένος Σύμβουλος σε θέματα Ανανεώσιμων Πηγών Ενέργειας και Ψηφιακών Υπηρεσιών, ο Γιώργος Πανέτας.\nΣτις αρχαιρεσίες για την εκλογή του Πρόεδρου του Δημοτικού Συμβουλίου στις 7 Ιανουαρίου 2022, ο Δήμαρχος θα προτείνει την ανανέωση της θητείας στο πρόσωπο του Κωνσταντίνου Τράμπα.\nΟ Δήμαρχος Αρταίων, Χρήστος Τσιρογιάννης, κρατάει τις αρμοδιότητες του Γραφείου Δημότη, Ανάπτυξης Ανθρώπινου Δυναμικού, Αναπτυξιακού Προγραμματισμού σηματοδοτώντας με αυτόν τον τρόπο τη βαρύτητα που ο ίδιος δίνει, στα θέματα καθημερινότητας, εξυπηρέτησης του Δημότη και ανάπτυξης του τόπου.\nΌπως σημειώνει ο Δήμαρχος, Χρήστος Τσιρογιάννης:\n«Θέλω ειλικρινά να ευχαριστήσω τα στελέχη που αποχωρούν για τη σημαντική συμμετοχή τους στην υλοποίηση των έργων και δράσεων του Δήμου για την δουλειά τους και την άψογη συνεργασία. Το έργο που αφήνουν στους τομείς που διοίκησαν είναι σπουδαίο. Τα στελέχη μας που αποχωρούν από αντιδημαρχίες αναλαμβάνουν άλλα εξίσου σπουδαία καθήκοντα.\nΣτα νέα μέλη της ομάδας διοίκησης, εύχομαι καλή επιτυχία και να μην ξεχνούν ότι είμαστε εδώ για να λύνουμε προβλήματα, όχι για να τα περιγράφουμε, γιατί όλοι κρινόμαστε εκ του αποτελέσματος. Να ακούμε την κοινωνία, τους φορείς τους δημότες μας. Με οδηγό το κοινό μας όραμα συνεχίζουμε ακόμη πιο δυναμικά. Αυτό που ζητώ είναι η ομαδική δουλειά, η διάθεση προσφοράς και η καλή συνεργασία. Είμαι ιδιαίτερα χαρούμενος για τους Δημοτικούς Συμβούλους που απαρτίζουν την Δημοτική μας ομάδα, για την ποιότητα του χαρακτήρα τους αλλά και για τις ικανότητες τους.\nΕίμαστε μαζί στα εύκολα και μια γροθιά στα δύσκολα. Αυτή η προσέγγιση πρέπει να μας καθοδηγεί όλους μας. Μέχρι τώρα έχουμε καταφέρει πολλά και οι κόποι μας αποδίδουν πλέον καρπούς. Συνεχίζουμε ενωμένοι και αλληλέγγυοι όλοι μαζί. Είμαι βέβαιος, πως θα τιμήσουμε και πάλι την εμπιστοσύνη των Αρτινών συμπολιτών μας».


Η Αργώ της Καλύμνου - Καθημερινή ηλεκτρονική ενημέρωση για την Κάλυμνο και τα γύρω νησιά - ΑΠΟ ΤΟΝ Κ. ΖΑΪΡΗ: Απάντηση στον κ. Τρικοίλη\nΤα ερωτήματα που έθεσα ήταν δύο και απλά. Το πρώτο ήταν κατά πόσο ήταν απαραίτητο να διαφημίζεται μια εταιρία χωρίς άμεσο ανταγωνιστή (αναφερόμουν στο «Νήσος Κάλυμνος») και το δεύτερο ήταν, γιατί μια ναυτιλιακή εταιρία αγοράζει βιβλία.\nΘεωρώ λοιπόν καταρχήν άστοχο το να με ταυτίζετε με την δημοτική παράταξη «ΝΕΑ ΚΑΛΥΜΝΟΣ», σ’ αυτήν την παρέμβαση, αφήνοντας το υπονοούμενο ότι κάνω πολιτική.\nΤο πρώτο ερώτημα είχε βάση και το ξέρετε. Άλλωστε ο κ. Χαραμαντάς απάντησε ότι η ΑΝΕΚ διαφημιζόταν τηλεοπτικά, μόνο στο «ΑΙΓΑΙΟ tv».\nΟι καταχωρίσεις της ΑΝΕΚ στην Καλυμνιακή, έμπαιναν δωρεάν.\nΤο δεύτερο ερώτημα είχε να κάνει με την φιλοσοφία μιας ναυτιλιακής εταιρίας.\nΌλοι χαίρονται όταν μια ναυτιλιακή εταιρία ναυπηγεί νέα πλοία. Αυτή είναι και η αποστολή μιας τέτοιας Α.Ε. Αν η παράταξη Ρούσσου θεωρεί κατόρθωμα την ναυπήγηση δύο μικρών πλοίων, άραγε πώς πρέπει να νιώθει ο τότε Δήμαρχος και το Δ.Σ. της εταιρίας που έφτιαξαν το «Νήσος Κάλυμνος»; Θα είχε μεγάλη αξία να υπολογιστεί κάποτε πόσα λεφτά έδωσε το καράβι αυτό μέσω μισθοδοσίας στην τοπική αγορά, τα είκοσι και πλέον χρόνια που ταξιδεύει. Επίσης ενδιαφέρον θα ήτανε να φανεί πόσοι ναύτες, μηχανικοί, λοστρόμοι και καπετάνιοι έχουν βρει στο καράβι αυτό, δουλειά και ασφάλεια, κοντά στο σπίτι τους.\nΑυτή η μικρή αναφορά για να αποδείξω ότι πραγματικά πιστεύω ότι η Α.Ν.Ε.Κ. στο κομμάτι της ναυτιλίας και των μεταφορών, έκανε και κάνει καλή δουλειά, μεταφέροντας κόσμο, δίνοντας ζωή σε απρόσιτα νησιά.\nΑυτό και μόνο αποδεικνύει ότι η φιλοσοφία της ερώτησης ήταν, κατά πόσο η ΑΝΕΚ επιτελεί το έργο της, όταν αγοράζει βιβλία κάθε είδους.\nΑυτό που δεν ήξερα και μου το εξηγήσατε όταν σας πήρα τηλέφωνο (μετά το άρθρο σας ) ήταν ότι τα βιβλία αυτά σας τα παρήγγειλε ο τέως Δήμαρχος κ. Ρούσσος.\nΑνασκευάζω λοιπόν το ερώτημα και το θέτω αλλιώς. Είναι στην διακριτική ευχέρεια του κάθε Δημάρχου να αγοράζει βιβλία (έστω και ιστορικά ) μέσω της ΑΝΕΚ;\nΗ αναφορά στον πατέρα μου, ήταν απλά για να αναφέρω κάποιον άλλο συγγραφέα (δεν είχα το δικαίωμα να αναφερθώ σε κάποιον ξένο χωρίς την άδεια του) και όχι φυσικά για να αγοράσει η ΑΝΕΚ τα δικά του βιβλία (τα οποία δεν τα πουλάει, αλλά τα χαρίζει)\nΤέλος οφείλω μια απάντηση για την αναφορά στον πατέρα μου.\nΉσασταν υπερβολικός ότι χρησιμοποιώ τον πατέρα μου, για να σταθώ στα πόδια μου. Έχω αναφερθεί σε εκείνον, δύο φορές μόνο και πάντα για θέματα ΑΝΕΚ. Επειδή με ξέρετε προσωπικά πολύ καλά (και εγώ εσάς), γνωρίζετε ότι ποτέ δεν χρειάστηκα την βοήθεια του πατέρα μου, επαγγελματικά και πολιτικά. Σπούδασα στην Ελλάδα, εργάστηκα στο Δημόσιο καταλαμβάνοντας τις θέσεις μέσω ΑΣΕΠ και τώρα ασκώ ελεύθερο επάγγελμα. Ήμουν υποψήφιος με τη Δημοτική παράταξη του Γιάννη Γαλουζή, έφαγα τη λάσπη της αρκούδας προεκλογικά (που ήταν η ΑΡΓΩ τότε;), δεν εκλέχθηκα, και συνεχίζω να κάνω την δουλειά που σπούδασα. Άστοχη λοιπόν και αυτή σας η παρατήρηση για τον πατέρα μου και την ιδιότητα του ως πρώην Δήμαρχος.\nΚατανοώ, ότι τις τελευταίες μέρες το κλίμα είναι φορτισμένο και βρεθήκατε στο μάτι του κυκλώνα. Αυτό όμως δεν πρέπει να σας κάνει να χάνετε την ψυχραιμία σας και να πυροβολείτε τον όποιο κριτή. Δημοσιοποιήστε την επιστολή που είπε ο κ. Χαραμαντάς, που απ’ ότι είπε ξεκαθαρίζει τα πράγματα. Θεωρώ ότι είναι η καλύτερη απάντηση που μπορείτε να δώσετε. Πάντως είτε το κάνετε, είτε όχι, αφήστε και σε άλλους το δικαίωμα να κρίνουν τις δράσεις μιας εταιρίας λαϊκής βάσης με κύριο αντικείμενο την ναυτιλία. Η ΑΝΕΚ κτίστηκε με πρώτη ύλη τον Καλύμνιο και τελικό σκοπό την εξυπηρέτηση του, στον τομέα των μεταφορών. Ο κάθε Καλύμνιος λοιπόν, έχει δικαίωμα να κρίνει το έργο της, χωρίς να φοβάται ότι θα ακούσει τα πανιά που τον τυλίξανε.\nΔιαβάζω την εφημερίδα σας πολύ συχνά. Βλέπω ότι σας ενδιαφέρει η σωστή και πολύπλευρη ενημέρωση. Μάλιστα όταν κάποιοι απαντούν «βίαια» και με «θερμό κεφάλι» τους «μαλώνετε» και τους προτείνετε ψυχραιμία. Συμφωνώ απόλυτα με την προτροπή σας.\nΤώρα το τι πιστεύω εγώ για εσάς, σαν καθηγητή και σαν άνθρωπο, το ξέρετε πολύ καλά και σίγουρα δεν ενδιαφέρει τους αναγνώστες σας.\nΠερισσότερα σε αυτή την κατηγορία: « 10 μήνες ο Δήμος ψάχνει το «σύστημα» στους παιδικούς σταθμούς\tΤι τρέχει με την απόφαση της εισαγγελέα Κω για το ΧΥΤΑ; (video) »


Η αλλαγή ηλεκτρολογικής εγκατάστασης στο Ντράφι γίνεται σε ανταγωνιστικές τιμές. Για αλλαγή ηλεκτρολογικής εγκατάστασης ή ηλεκτρολογικά καλέστε μας.\nΑλλαγή ηλεκτρολογικής εγκατάστασης στο Ντράφι από επαγγελματία ηλεκτρολόγο\nΠοιό είναι το κόστος στο Ντράφι για αλλαγή ηλεκτρολογικής εγκατάστασης;\nΗ αλλαγή ηλεκτρολογικής εγκατάστασης στην περιοχή στο Ντράφι ποιά προβλήματα μπορεί να επιλύσει;\nΘέλω οικονομική προσφορά για αλλαγή ηλετρολογικής εγκατάστασης σε οίκημα στο Ντράφι\nΤί προτείνουμε για αλλαγή ηλεκτρολογικής εγκατάστασης σε οικοδομή στο Ντράφι;\nΈνας έμπειρος επαγγελματίας ηλεκτρολόγος στο Ντράφι θα έρθει σε σας για να αλλάξει την ηλεκτρολογική εγκατάσταση. Επί σειρά ετών μας εμπιστεύεστε σε οποιοδήποτε πρόβλημα ηλεκτρολογικής φύσεως αντιμετωπίζετε.\nΔεν είναι σπάνια μία βλάβη στο Ντράφι που διορθώνεται μια για πάντα με την αλλαγή της ηλεκτρολογικής εγκατάστασης. Το κόστος διαφέρει ανάλογα με την κάθε περίπτωση χωριστά. Για αυτό είναι καλύτερα να πάρετε μία τηλεφωνική προσφορά. Ακόμη καλύτερα είναι να περιγράψετε το πρόβλημά σας στη φόρμα επικοινωνίας, που ακολουθεί.\nΑΛΛΑΓΗ ΗΛΕΚΤΡΟΛΟΓΙΚΗΣ ΕΓΚΑΤΑΣΤΑΣΗΣ ΑΠΟ ΟΜΑΔΑ ΗΛΕΚΤΡΟΛΟΓΩΝ ΣΤΟ ΝΤΡΑΦΙ\nΠοιός καθορίζει την τιμή αλλαγής ηλεκτρολογικής εγκατάστασης στην περιοχή στο Ντράφι;\nΗ τιμή αλλαγής ηλεκτρολογικής εγκατάστασης στην περιοχή στο Ντράφι διαφέρει ανάλογα με την παλαιότητα μίας οικοδομής. Δεν είναι πάντα εύκολο το έργο, διότι πολλές φορές το πρόβλημα είναι αρκετά πιο μεγάλο από ό,τι αρχικά εκτιμάται.\nΠοιές μπορεί να είναι αυτές οι οικοδομές στην περιοχή στο Ντράφι επιγραμματικά;\nΣτη συνέχεια θα γίνει αποτίμηση της υπάρχουσας κατάστασης. Έπειτα θα ακολουθήσει σύνταξη οικονομικής προσφοράς για αλλαγή ηλεκτρολογικής εγκατάστασης στο οίκημά σας στο Ντράφι. Σημαντικός παράγοντας αποτελεί τόσο για μας όσο και για σας ο χρόνος αποκατάστασης.\nΖητήστε έναν επαγγελματία ηλεκτρολόγο στο Ντράφι για αλλαγή ηλεκτρολογικής εγκατάστασης με υψηλού επιπέδου εργασία και ξενοιάστε!


Γιωργος Δημαρας: “Ειναι αναγκαια η διαμορφωση μιας διαφορετικης πολιτικης με βαση ενα διαφορετικο προτυπο ατομικης και συλλογικης συμπεριφορας” – Millennials\nHome Συνεντεύξεις\tΓιωργος Δημαρας: “Ειναι αναγκαια η διαμορφωση μιας διαφορετικης πολιτικης με βαση ενα διαφορετικο προτυπο ατομικης και συλλογικης συμπεριφορας”\nwritten by Editorial 12/03/2016\nΟ Γιώργος Δημαράς είναι πολιτικός μηχανικός, ενώ αποτελεί ένα από τα ιδρυτικά στελέχη του κόμματος των «Οικολόγων Πράσινων». Ασχολήθηκε ενεργά με την αριστερά και την οικολογία, ενώ στο πεδίο ενδιαφερόντων του εντάσσονται ζητήματα παιδείας, κοινωνικής δικαιοσύνης και προστασίας περιβάλλοντος. Αποτελεί μέλος της Διαρκούς Επιτροπής Παραγωγής και Εμπορίου της Βουλής, αλλα και της Μόνιμης Επιτροπής Περιβάλλοντος της Βουλής. Συμμετείχε στις αυτοδιοικητικές εκλογές του 2010 ως υποψήφιος αντιπεριφερειάρχης με την «ΑΤΤΙΚΗ ΟΙΚΟΛΟΓΙΚΗ ΑΠΑΝΤΗΣΗ» και εκλέχτηκε Περιφερειακός Σύμβουλος Αττικής. Στις εκλογές της 25ης Ιανουρίου του 2015 προσχώρησε στο κόμμα του ΣΥΡΙΖΑ, με το οποίο και εξελέγει βουλευτής της Β´ Αθηνών.\nΣε συνέντευξη που παραχωρεί στο millennials.gr, μας μιλά για την απόφασή του να συστρατευθεί με το κόμμα του ΣΥΡΙΖΑ, τα νέα μέτρα, το προσφυγικό, την εκλογή του Κ. Μητσοτάκη στο τιμόνι της ΝΔ, τη συγκυβέρνηση με τους «Ανεξάρτητους Έλληνες», αλλά και τη φορολόγηση των αγροτών. Απαντά και σχολιάζει την απομάκρυνση της νεολαίας από τον ΣΥΡΙΖΑ και αναφέρεται στις απαραίτητες μεταρρυθμίσεις στον χώρο της Παιδείας και στην κατάσταση του οικολογικού κινήματος στην Ελλάδα.\nΚύριε Δημαρά, στις εκλογές της 25ης Ιανουαρίου αποφασίσατε τη συστράτευσή σας με το κόμμα του ΣΥΡΙΖΑ. Τι ήταν αυτό που σας έκανε να πάρετε αυτή την απόφαση;\nΤο μοντέλο παραγωγής και κατανάλωσης που ακολουθήσαμε τις τελευταίες δεκαετίες αποδείχθηκε καταστροφικό για τη χώρα μας και τους ανθρώπους της. Ο χώρος της Πολιτικής Οικολογίας, με κύριο εκπρόσωπο στην Ελλάδα τους Οικολόγους Πράσινους, εδώ και πολλά χρόνια έχει επισημάνει, ότι είναι αναγκαία η διαμόρφωση μιας διαφορετικής πολιτικής με βάση ένα διαφορετικό πρότυπο ατομικής και συλλογικής συμπεριφοράς που θα οδηγήσει σε μια βιώσιμη οικονομία, σε ένα πρότυπο βιώσιμης ευημερίας όπως συνηθίζουμε να το ονομάζουμε. Η ευημερία αυτή συνδέεται άμεσα με την ποιοτική ανασυγκρότηση του κράτους, τη δημιουργία μιας συνεκτικής, αλληλέγγυας και δημοκρατικής κοινωνίας, στην οποία ο κάθε πολίτης κρίνει και κρίνεται, αλλά και λογοδοτεί για τη δική του προσωπική συμβολή και συμπεριφορά. Συνδέεται επίσης με το σεβασμό των αρχών της διαγενεακής δικαιοσύνης και της βιωσιμότητας στις ατομικές και συλλογικές επιλογές.\nΓια να γίνουν όλα αυτά, για να αλλάξει ριζικά η οικονομία και η κοινωνία, απαιτείται μια ισχυρή συμμαχία πολιτικών και κοινωνικών δυνάμεων. Για μας είναι αυτονόητο ότι η συμμαχία αυτή δεν μπορεί να περιλαμβάνει πρόσωπα και πολιτικές που ταυτίστηκαν με το πολιτικό σύστημα των προηγούμενων δεκαετιών στην Ελλάδα. Ένα πολιτικό σύστημα που επέβαλλε την κομματική και πελατειακή λογική στο κράτος και ανέχθηκε φαινόμενα διαπλοκής και διαφθοράς. Σε αυτή την κρίσιμη και ιστορική καμπή για τη χώρα θεωρήσαμε, ότι η σύμπλευση των δυνάμεων της οικολογίας με την αριστερά ήταν η μόνη επιλογή που δημιουργούσε ελπίδες για σημαντικές αλλαγές στη βάση μιας προγραμματικής συμφωνίας.\nΟ ΣΥΡΙΖΑ ως αντιπολίτευση είχε ασκήσει δριμεία κριτική στις προηγούμενες κυβερνήσεις, χαρακτηρίζοντας τα μέτρα που λαμβάνονταν αντιλαϊκά. Σε τι κατά τη γνώμη σας διαφέρει η συμφωνία που έχει επιτύχει το κόμμα σας από αυτές των προηγούμενων κυβερνήσεων;\nΠαρά την κριτική που ασκήθηκε στο ΣΥΡΙΖΑ, η συμφωνία που επιτεύχθηκε το περασμένο καλοκαίρι περιλαμβάνει αρκετά θετικά στοιχεία με πρώτο και κύριο, ότι εξασφαλίζεται η κάλυψη των δανειακών υποχρεώσεων και των ληξιπρόθεσμων οφειλών της χώρας για την επόμενη τριετία. Η σημαντικότερη, ωστόσο, διαφορά από τις συμφωνίες των προηγούμενων κυβερνήσεων είναι, ότι προβλέπεται μια ήπια δημοσιονομική προσαρμογή με χαμηλότερα πρωτογενή πλεονάσματα. Με τον τρόπο αυτό αποφεύγονται νέα δημοσιονομικά μέτρα και δημιουργούνται περιθώρια για πολιτικές ανάπτυξης και ενίσχυσης της απασχόλησης, τις οποίες έχει ήδη αρχίσει να σχεδιάζει και να υλοποιεί η κυβέρνηση.\nΤο κόμμα σας παρουσίαζε σημαντικές ιδεολογικές αποκλίσεις από το κόμμα των Ανεξάρτητων Ελλήνων, ωστόσο ο βασικός κοινός τους άξονας ήταν η ρητορική της απεμπλοκής από το μνημόνιο. Η χώρα όμως και πάλι από το καλοκαίρι έχει νέο μνημόνιο. Τι είναι αυτό που συνεχίζει να σας ενώνει; Πού υπάρχουν διαφοροποιήσεις;\nΕμείς οι Οικολόγοι Πράσινοι ήμασταν πάντα επιφυλακτικοί με την μονομερή αντιπαράθεση των πολιτικών δυνάμεων πάνω στο δίπολο μνημόνιο-αντιμνημόνιο και θέταμε το κέντρο βάρους της αντιπαράθεσης απέναντι στις δυνάμεις που στήριξαν τη διαπλοκή και τη διαφθορά, την πελατειακή λογική και την παραοικονομία, αλλά και ενός λανθασμένου και παρωχημένου μοντέλου ανάπτυξης με τα γνωστά αποτελέσματα του εγκλωβισμού της χώρας στα μνημόνια, κάτι που στηρίζει και το κόμμα των ΑΝΕΛ. Σε αυτόν το αγώνα της εξυγίανσης του πολιτικού συστήματος εμείς οι Οικολόγοι Πράσινοι μέσα στην συνεργασία μας με τον ΣΥΡΙΖΑ αφιερώνουμε όλες μας τις δυνάμεις όπως και στην εξυγίανση της οικονομίας προτείνοντας ένα νέο παραγωγικό μοντέλο που θα μας καταστήσει αυτόνομους απέναντι στο δανεισμό και τα μνημόνια.\nΣαφώς και οι Οικολόγοι Πράσινοι αλλά και ο ΣΥΡΙΖΑ έχουν ιδεολογικές διαφορές με το κόμμα των ΑΝΕΛ, όπως για παράδειγμα στη μείωση των εξοπλισμών, στο διαχωρισμό εκκλησίας και κράτους για να αναφερθώ στα πιο σημαντικά.\nΠοιες αλλαγές στο πολιτικό τοπίο θα μπορούσε να σηματοδοτήσει κατά τη γνώμη σας η εκλογή του κ. Μητσοτάκη στην προεδρία της ΝΔ;\nKατά τη γνώμη μας η αλλαγή του αρχηγού ενός κόμματος δεν σημαίνει και αλλαγή των δομών και της ιστορίας του κόμματος, της ιδεολογικής του κατεύθυνσης και των κοινωνικών του αναφορών. Ο Κυριάκος Μητσοτάκης εκπροσωπεί τον νεοφιλελεύθερο πόλο της Ν.Δ. και προέρχεται από μία πολιτική οικογένεια που ανέχθηκε τον νεποτισμό, τις πελατειακές σχέσεις και τη διαπλοκή. Αλλά ας μην προτρέχουμε και ας είμαστε καλοπροαίρετοι, ο χρόνος θα δείξει την ωριμότητα και υπευθυνότητα του Κυριάκου Μητσοτάκη στο να υπερβεί τα κομματικά όρια και να συνεργαστεί για τα εθνικά θέματα καθώς και για ζητήματα εκσυγχρονισμού, όπως είναι η προστασία του περιβάλλοντος, η πάταξη της φοροδιαφυγής, η αξιοκρατία.\nΗ θέση του ΣΥΡΙΖΑ ήταν πάγια κατά των ιδιωτικοποιήσεων. Οι έως τώρα όμως ενέργειες της κυβέρνησης φανερώνουν το αντίθετο. Σε τι οφείλεται αυτή η αλλαγή πλεύσης; Θα μπορούσε να αποφευχθεί;\nΟ ΣΥΡΙΖΑ μετά από μία σκληρή διαπραγμάτευση κάτω από συνθήκες οικονομικής ασφυξίας, αποφάσισε με αίσθηση ευθύνης να υπογράψει τη συμφωνία με τους δανειστές και να αποκαταστήσει τις σχέσεις εμπιστοσύνης με την Ευρώπη και τις αγορές. Ταυτόχρονα, λαμβάνει τις απαραίτητες πρωτοβουλίες θωράκισης των πληγέντων κοινωνικών στρωμάτων με την σύνταξη και ψήφιση του λεγόμενου ‘παράλληλου’ προγράμματος’ που η Αντιπολίτευση προσπάθησε να υποβαθμίσει ως ένα επικοινωνιακό τέχνασμα που θα απέρριπταν οι θεσμοί. Στο οικονομικό επίπεδο τα θετικά αποτελέσματα των χειρισμών της κυβέρνησης αποδεικνύονται από την ανακεφαλαιοποίηση των τραπεζών με πολύ χαμηλότερο κόστος και τις θετικές εκτιμήσεις διεθνών οικονομικών αναλυτών. Βεβαίως παραμένουν πολλά να γίνουν για την παραγωγική ανασυγκρότηση και τη δημιουργία επενδύσεων, για την παραγωγή πλούτου και νέων θέσεων εργασίας. Είναι σαφές, ότι οι θέσεις του ΣΥΡΙΖΑ είναι αντίθετες με το πνεύμα της συμφωνίας και τις ιδιωτικοποιήσεις που προβλέπονται από αυτήν. Ωστόσο, η επιλογή των υποδομών (περιφερειακά αεροδρόμια, ΟΛΠ) που δίνονται προς μίσθωση παραμένουν στην κυριότητα του ελληνικού δημοσίου και το δημόσιο διατηρεί την εποπτεία τους. Αντίθετα, επιχειρήσεις που συνδέονται με δημόσια αγαθά, όπως νερό, αιγιαλοί, δάση δεν συμπεριλαμβάνονται σε αυτές και παραμένουν αδιαπραγμάτευτα.\nΟι πιέσεις που ασκούνται στη χώρα μας αναφορικά με το προσφυγικό, γιγαντώνονται συνεχώς. Ποια είναι η θέση σας σχετικά με το ζήτημα της διαχείρισης των προσφυγικών ροών; Ποια θεωρείτε πως θα ήταν η κατάλληλη αντιμετώπιση αυτού του πολύπλοκου ζητήματος;\nΗ Ελλάδα ως εξωτερικό σύνορο της Ευρώπης και ανατολικό σύνορο προς χώρες της Ασίας και Μέσης Ανατολής σήκωσε από την αρχή το μεγαλύτερο βάρος της προσφυγικής κρίσης απόρροια των πολεμικών συγκρούσεων στη Συρία και τη Μέση Ανατολή. Παρά το πλήθος των προβλημάτων που αντιμετωπίζει αυτή τη στιγμή η χώρα, τόσο η κυβέρνηση όσο και οι Έλληνες πολίτες απέρριψαν την ρατσιστική ρητορική και την επιθετικότητα ακροδεξιών δυνάμεων που είδαμε σε άλλες ευρωπαϊκές χώρες και ως κοινωνία που έχει βιώσει την προσφυγιά αποδείξαμε από την αρχή τον ανθρωπισμό και την αλληλεγγύη μας στον ανθρώπινο πόνο. Οι αιματηρές επιθέσεις σε ευρωπαϊκές χώρες όπως στο Παρίσι αποδεικνύουν, ότι η ανύψωση φραχτών και το κλείσιμο των συνόρων ή η κατάργηση της Σένγκεν δεν φέρνουν αποτέλεσμα, όταν τα αίτια των συγκρούσεων δεν αντιμετωπίζονται. Η ΕΕ με μεγάλη καθυστέρηση συνειδητοποίησε το μέγεθος του προβλήματος και την ευθύνη της στην ανάληψη πρωτοβουλιών ειρήνευσης στις εμπόλεμες περιοχές, αλλά και την αντιμετώπιση του προβλήματος ως ευρωπαϊκού και όχι μεμονωμένα των κρατών-μελών.\nΤον τελευταίο καιρό οι αγρότες έχουν χαρακτηριστεί φοροφυγάδες, παρουσιάζοντας τα νέα μέτρα ως δικαιότερα απέναντι στους υπόλοιπους φορολογούμενους. Τι πιστεύετε ότι συμβαίνει στην πραγματικότητα; Ποια η γνώμη σας για το συγκεκριμένο ζήτημα;\nΚατ’ αρχήν το πρώτο που πρέπει να κάνουμε είναι να ορίσουμε ποιος είναι κατ’ επάγγελμα αγρότης. Στη συνέχεια θα πρέπει να προστατεύσουμε τη μικρή οικογενειακή αγροτική μονάδα που αποτελεί τη βάση της αγροτικής παραγωγής και να στηρίξουμε τον νέο καινοτόμο αγρότη που θα συμβάλει στην αύξηση και βελτίωση του αγροτικού προϊόντος. Η φορολογική πολιτική πρέπει να εντάσσεται στη γενική στρατηγική βιωσιμότητας που οδηγεί στην ανάπτυξη της γεωργικής παραγωγής και την αειφορία. Οι φτωχοί και μεσαίοι αγρότες πρέπει να έχουν αφορολόγητο ποσό περίπου 10.000 και προοδευτική κλίμακα φόρου που θα αυξάνεται για τα μεγάλα αγροτικά εισοδήματα. Ένας ορθολογικός επανασχεδιασμός της αγροτικής παραγωγής, που θα δίνει κίνητρα στους νέους και καινοτόμους παραγωγούς, μπορεί να αποτελέσει στήριγμα για την ελληνική οικονομία και να δημιουργήσει χιλιάδες νέες θέσεις εργασίας.\nΠολλοί θεωρούν πως οι αγροτικές κινητοποιήσεις είναι «υποκινούμενες» από κάποια πολιτική δύναμη. Θεωρείτε πως υπάρχει κάποιο πολιτικό κόμμα που ελέγχει τους αγρότες και τα μπλόκα τους;\nΑκόμα και αν κάποιοι μεμονωμένοι αγρότες ακολουθούν την αντιπολιτευτική γραμμή συγκεκριμένων πολιτικών χώρων, η πλειοψηφία των αγροτών ζητάει μία δίκαιη ελάφρυνση και κατανοεί το δημοσιονομικό πρόβλημα και την ανάγκη επίλυσης του ασφαλιστικού. Εκτιμώ ότι ήδη, με τις διορθωτικές κινήσεις που έχουν γίνει από την πλευρά της κυβέρνησης και τον ουσιαστικό διάλογο που είναι σε εξέλιξη οι διαφωνίες και τα προβλήματα μπορούν να ξεπεραστούν. Η κυβέρνηση διαθέτει και τη βούληση και την κοινωνική ευαισθησία, μέσα σε ένα εξαιρετικά δύσκολο δημοσιονομικό πλαίσιο, να βρεί μια δίκαιη λύση στα ασφαλιστικά και φορολογικά ζητήματα του αγροτικού τομέα.\nΠαραδοσιακά, ο ΣΥΡΙΖΑ πρωτοστατούσε σε κινητοποιήσεις και διαδηλώσεις. Πώς αισθάνεστε σήμερα με το κόμμα σας -ίσως για πρώτη φορά- να βρίσκεται στο στόχαστρο της λαϊκής δυσαρέσκειας, ερχόμενο αντιμέτωπο με μαζικές πορείες και διαδηλώσεις κατά των νέων μέτρων;\nΟ ΣΥΡΙΖΑ μέσα σε σύντομο διάστημα, από ένα μικρό κόμμα της αντιπολίτευσης έφτασε να αναλάβει κυβερνητικές ευθύνες σε μια εξαιρετικά κρίσιμη στιγμή για τη χώρα. Όπως ήταν αναμενόμενο για τη μετάβαση αυτή χρειάστηκε να βρεί νέες ισορροπίες. Μετά τις εκλογές του Σεπτεμβρίου, με νέα εντολή από το εκλογικό σώμα και ύστερα από την αποχώρηση ενός σημαντικού μέρους στελεχών του, ανέλαβε να φέρει σε πέρας τη δύσκολη συμφωνία με τους δανειστές και να εγγυηθεί την παραμονή στο Ευρώ, όπως ζητούσε η πλειοψηφία του ελληνικού λαού. Η προσπάθεια να υλοποιηθούν οι δεσμεύσεις της χώρας με όσο το δυνατό λιγότερο κοινωνικό κόστος και άμβλυνση των ανισοτήτων που υπήρχαν στην ελληνική κοινωνία, αποτελεί μια πρόκληση. Είναι αναμενόμενο να υπάρχει δυσαρέσκεια σε μεγάλο μέρος της κοινωνίας που έχει πληγεί σημαντικά από την κρίση. Εκτιμώ όμως ότι ο συνδυασμός των θετικών παρεμβάσεων που ήδη υλοποιεί η ελληνική κυβέρνηση, σε συνδυασμό με τα σημάδια αργής αλλά σταθερής ανάκαμψης της ελληνικής οικονομίας, θα δικαιώσουν τους πολίτες για την εμπιστοσύνη τους στην Κυβέρνηση.\nΕίχατε αποτελέσει ένα από ιδρυτικά στελέχη των «Οικολόγων Πράσινων». Ποια είναι κατά τη γνώμη σας τα αίτια της πολυδιάσπασης του οικολογικού κινήματος στην Ελλάδα;\nΤο οικολογικό κίνημα στην Ελλάδα δεν έχει κερδίσει την εμπιστοσύνη των πολιτών στο βαθμό που θα έπρεπε με τα ευεργετικά αποτελέσματα που έχουν φέρει σε άλλες χώρες οι πράσινες πολιτικές δυνάμεις, όπως στη Γερμανία, στην Αυστρία κλπ. Παράλληλα, τα εκλογικά αποτελέσματα δεν αποτυπώνουν απόλυτα τις οικολογικές ευαισθησίες των Ελλήνων πολιτών, οι οποίες είναι πολύ ευρύτερες. Σε αυτό το φαινόμενο υπάρχουν εξηγήσεις. Κατ’ αρχήν μέχρι πρότινος οι πολίτες θεωρούσαν το κόμμα των Οικολόγων μονοθεματικό, με την έννοια ότι έχει άποψη αποκλειστικά για το περιβάλλον, ενώ δεν μπορεί να εκφράσει πρόταση για σύνθετα οικονομικά και κοινωνικά ζητήματα. Η άποψη αυτή είναι εσφαλμένη, δεδομένου ότι η Πολιτική Οικολογία έχει θέσεις για το σύνολο των κοινωνικών ζητημάτων και όχι μόνο των περιβαλλοντικών. Η αντίληψη αυτή προφανώς οφείλεται σε ελλιπή ενημέρωση των πολιτών και έλλειψη προβολής των Οικολόγων από τα κυρίαρχα ΜΜΕ. Από την άλλη, ευθύνη φέρουν και πρόσωπα του χώρου που δεν λειτουργούν ενωτικά και συλλογικά όπως θα έπρεπε, αλλά συχνά βάζουν προσωπικές φιλοδοξίες πάνω από κοινούς στόχους. Μην ξεχνάμε, ότι η κρίση του πολιτικού συστήματος οδήγησε σε τεκτονικές αλλαγές τον κομματικό χάρτη της χώρας και ένα πολύ ρευστό περιβάλλον, από το οποίο δεν έμειναν ακέραιοι ούτε οι Οικολόγοι Πράσινοι. Προσωπικά, ως ιδρυτικό μέλος του κόμματος των Ο.Π. βρίσκομαι σε επικοινωνία με πρόσωπα και φορείς που βρίσκονται κοντά στις ιδεολογικές μας θέσεις, ώστε να προωθούμε από κοινού την πράσινη ατζέντα στο Κοινοβούλιο.\nΠόσο ευαισθητοποιημένοι θεωρείτε πως είναι οι Έλληνες σχετικά με την οικολογία;\nΑκόμα και αν τα οικολογικά κόμματα δεν έχουν καταφέρει να εκπροσωπηθούν αυτόνομα στην ελληνική Βουλή, η μικρή εκλογική τους δύναμη δεν αντιπροσωπεύει απόλυτα τις οικολογικές ευαισθησίες των Ελλήνων πολιτών που δεν είναι μία μικρή μειοψηφία. Πολλοί Έλληνες ενδιαφέρονται για το περιβάλλον, κάνουν καθημερινή πρακτική την ανακύκλωση, παίρνουν πρωτοβουλίες για την προστασία της φύσης και αρκετοί υιοθετούν οικολογικό τρόπο ζωής. Συχνά, το κράτος ακολουθεί τους πολίτες και δεν ανταποκρίνεται στις προσδοκίες και τις ανάγκες τους. Ως Οικολόγος βουλευτής συνεργαζόμενος με τον ΣΥΡΙΖΑ εκπροσωπώ την Πολιτική Οικολογία στη Βουλή και προσπαθώ να κάνω κοινωνούς των οικολογικών θέσεων την Κυβέρνηση και τους Έλληνες πολίτες, προωθώντας σε όλα τα νομοθετήματα τις αρχές της αειφορίας και βιωσιμότητας της οικονομικής πολιτικής, της τοπικοποίησης της οικονομίας, της διατροφικής και ενεργειακής αυτάρκειας και της αποκέντρωσης. Δεν πρέπει να ξεχνάμε όμως τη σημασία της κοινής γνώμης στην αποδοχή αυτών των αρχών. Η ευαισθητοποίηση των πολιτών ξεκινάει από πολύ μικρή ηλικία και ακολουθεί τον πολίτη σε όλη του τη ζωή. Γι’αυτό επιμένουμε στην διάδοση της περιβαλλοντικής εκπαίδευσης σε όσο το δυνατό πιο ευρεία στρώματα του μαθητικού πληθυσμού και των πολιτών όλων των ηλικιών.\nΘεωρείτε ορθή την πολιτική της κυβέρνησης αναφορικά με το ζήτημα της εξόρυξης χρυσού στις Σκουριές;\nΗ κυβέρνηση ΣΥΡΙΖΑ καλείται να διαχειριστεί λανθασμένες επιλογές και πολιτικές των παρελθόντων κυβερνήσεων. Μέσα από τη συνεργασία μας έχει και η ίδια συνειδητοποιήσει τη σημασία της οικολογίας στο κυβερνητικό της πρόγραμμα και σας διαβεβαιώνω, ότι έχει υιοθετήσει πλειάδα δικών μας θέσεων. Στις Σκουριές για παράδειγμα φάνηκε από την κινητοποίηση των κατοίκων, ότι οι πολίτες είναι αποφασισμένοι να προστατεύσουν το περιβάλλον τους και τον ζωτικό τους χώρο. Η δύναμη των πολιτών είναι τεράστια, το απέδειξαν οι κινητοποιήσεις κατοίκων της Ρουμανίας ενάντια σε αντίστοιχη εταιρεία εξόρυξης χρυσού. Το θέμα των Σκουριών δεν έχει κλείσει ακόμα παρά την δικαίωση του ΣτΕ της προσφυγής της ‘Ελληνικός Χρυσός’. Πιστεύω ότι ο αγώνας των κατοίκων της Χαλκιδικής για προστασία του περιβάλλοντος και για μια ανάπτυξη που ακολουθεί τις αρχές τις βιωσιμότητας, θα δικαιωθεί.\nΟ ΣΥΡΙΖΑ είναι ένα κόμμα το οποίο παραδοσιακά στηριζόταν στη νεολαία. Σήμερα, παρατηρείται μια σχετική αποξένωση του κόμματος από το νεανικό στοιχείο. Το φαινόμενο αυτό σας ανησυχεί;\nΝαι, με ανησυχεί. Ο ΣΥΡΙΖΑ ωστόσο έχει πολλές δυνάμεις, οι οποίες συμμερίζονται τις αγωνίες των νέων ανθρώπων, συμμετέχουν στα κοινωνικά κινήματα και αντιστέκονται στην περιθωριοποίηση των νέων. Το σημαντικότερο πρόβλημα των νέων μας σήμερα είναι η πολύ υψηλή νεανική ανεργία. Εμείς οι Οικολόγοι προωθούμε με όλα τα μέσα την Κοινωνική Οικονομία όπου πρωτοστατούν οι νέοι άνθρωποι, την εκπαίδευση και κατάρτιση σε νέους παραγωγικούς τομείς, την στήριξη της νεανικής επιχειρηματικότητας, ενώ παράλληλα θεωρούμε λάθος την αντιμετώπιση της φτώχειας και της ανεργίας με προνοιακές και φιλανθρωπικές πολιτικές. Έχουμε καταθέσει συγκεκριμένες προτάσεις κατά τη συζήτηση νομοσχεδίων σχετικά με το ‘παράλληλο πρόγραμμα’, το ασφαλιστικό, το αγροτικό, το εκπαιδευτικό κλπ.\nΤο σύμφωνο συμβίωσης ξεσήκωσε θύελλα αντιδράσεων, κυρίως στους εκκλησιαστικούς κόλπους. Τι θα απαντούσατε σε αυτούς που εξαπολύουν σκληρή κριτική εναντίον του συμφώνου;\nΤο σύμφωνο συμβίωσης ισχύει εδώ και χρόνια στις περισσότερες χώρες της Ευρώπης προσφέροντας ένα εναλλακτικό νομικό πλαίσιο συμβίωσης στους πολίτες που το επιθυμούν ανεξαρτήτως φύλου και σεξουαλικού προσανατολισμού. Ήταν σημαντική εξέλιξη η ψήφισή του σχετικού νόμου από την Ελληνική Βουλή με μεγάλη πλειοψηφία βουλευτών, προερχόμενων από όλο το πολιτικό φάσμα. Το γεγονός αυτό αποδεικνύει την ωριμότητα της ελληνικής κοινωνίας, παρά την αρνητική καμπάνια εκκλησιαστικών και συντηρητικών κύκλων, και την επιθυμία της για ισονομία και δικαιοσύνη, αποκλείοντας έτσι τη δημιουργία πολιτών δύο κατηγοριών και τον κοινωνικό ρατσισμό.\nΣτον τομέα της παιδείας, ποιες κατά τη γνώμη σας θα ήταν οι μεταρρυθμίσεις που είναι απαραίτητο να πραγματοποιηθούν;\nΗ εκπαιδευτική μεταρρύθμιση είναι κατά τη γνώμη μου ένα από τα σημαντικότερα πεδία μεταρρυθμίσεων. Το εκπαιδευτικό μας σύστημα χρειάζεται αλλαγές, έτσι ώστε να μπορεί να ανταποκριθεί στις σύγχρονες ανάγκες της ελληνικής κοινωνίας. Στόχος του θα πρέπει να είναι η δημιουργία υπεύθυνων πολιτών, με δημοκρατικό ήθος, κριτική και δημιουργική σκέψη, ικανούς να συνεργάζονται και να προάγουν το γενικό καλό. Το νέο σύστημα παιδείας θα πρέπει να αναγνωρίζει τους άξιους, να δίνει υποτροφίες σε ικανούς και οικονομικά αδύναμους σπουδαστές. Για μας τους Οικολόγους Πράσινους η Περιβαλλοντική Εκπαίδευση πρέπει να διαχυθεί στο σύνολο της σχολικής ύλης, σε όλες τις βαθμίδες της Β΄βάθμιας και να δίνεται η δυνατότητα σε όλους τους μαθητές να συμμετέχουν σε ανάλογα προγράμματα. Εμείς οι Οικολόγοι προωθούμε το σχολείο-κοινότητα, τη βιωματική και συνεργατική μάθηση, την ανάπτυξη δεξιοτήτων ζωής, την εξατομικευμένη εκπαίδευση σύμφωνα με τις ανάγκες των μαθητών και την διαφοροποιημένη εκπαίδευση σύμφωνα με τις τοπικές ιδιαιτερότητες, γιαυτό ζητάμε τη σύνδεση των ιδρυμάτων με την Τοπική Αυτοδιοίκηση. Επίσης, υποστηρίζουμε την αποσύνδεση του Λυκείου από το Πανεπιστήμιο και την κινητικότητα ανάμεσα στις εκπαιδευτικές δομές. Ζητάμε καλύτερο συντονισμό και επίβλεψη των προσφερόμενων εκπαιδευτικών δομών της υπάρχουσας πανσπερμίας (ΙΕΚ, ΚΕΚ, Σχολές ΟΑΕΔ κλπ.) και την διασφάλιση της ποιότητας των εκπαιδευτικών υπηρεσιών. Ζητάμε την αναβάθμιση των δημοσίων ΑΕΙ με διαφάνεια και λογοδοσία, αξιοκρατία και αξιολόγηση, τη σύνδεση γνώσης και εφαρμογής, την υποχρεωτική πρακτική άσκηση και διπλωματικές εργασίες για όλες τις σχολές και την εξωστρέφεια των ιδρυμάτων μας. Ζητάμε την εναρμόνιση του εκπαιδευτικού συστήματος με το κοινωνικό και οικονομικό μοντέλο που εμείς προτείνουμε, αυτό της βιώσιμης ανάπτυξης. Προτείνουμε την αναβάθμιση των επαγγελματικών και τεχνικών σχολών με σύγχρονες ειδικότητες, την εισαγωγή των ‘πράσινων’ ειδικοτήτων, τον εκσυγχρονισμό της αγροτικής παραγωγής με την ίδρυση αγροτικών σχολών.\nΈνα μεγάλο πρόβλημα των ημερών είναι και αυτό της φυγής προς το εξωτερικό πολλών νέων επιστημόνων. Τι πρέπει να συμβεί έτσι ώστε οι νέοι σήμερα να μείνουν στην Ελλάδα;\nΗ Ελλάδα έχει τα δεύτερα υψηλότερα ποσοστά ανεργίας ειδικά των νέων στην ΕΕ. Εμείς προτείνουμε μια σειρά μέτρων που θα ανατρέψουν αυτή την αρνητική επίδοση. Κατ’ αρχήν όπως προείπα η εναρμόνιση της Εκπαίδευσης με την Οικονομία και η συνεχής μετεκπαίδευση είναι απαραίτητες. Χρειάζεται ενθάρρυνση των νέων στην ανάληψη επιχειρηματικών και συνεργατικών πρωτοβουλιών και όχι στην αναζήτηση της σίγουρης θέσης στο Δημόσιο που ήταν το όνειρο κάθε νέου μέχρι σήμερα. Γι’ αυτό το λόγο προωθούμε νομοθετικές ρυθμίσεις για την διευκόλυνση με κίνητρα των νέων δημιουργικών επιχειρηματικών πρωτοβουλιών. Τέλος, η αξιοκρατία πρέπει να γίνει επιτέλους πράξη ώστε οι νέοι να εμπιστευτούν ξανά τους θεσμούς και την οικονομία και να μην αναζητούν εργασία σε άλλες χώρες. Η δημιουργία μητρώου για την στελέχωση των θέσεων ευθύνης του Δημοσίου βρίσκεται σε αυτή την κατεύθυνση και άρει αποκλεισμούς που υπήρχαν. Χρειάζεται ωστόσο συνέχιση της προσπάθειας για την καταπολέμηση της ανεργίας και ειδικά της νεανικής ανεργίας. Πρέπει να εμπιστευτούμε τους νέους και να τους δώσουμε τη θέση που τους αξίζει στη νέα μας προσπάθεια.\nΌταν η εκπαίδευση ενταχθεί στον εθνικό στρατηγικό σχεδιασμό βιωσιμότητας και υπάρχει επαγγελματικός προσανατολισμός και πρόβλεψη κάλυψης των πραγματικών αναγκών της οικονομίας και κοινωνίας τότε θα αξιοποιηθούν οι νέοι και δεν θα μεταναστεύουν στο εξωτερικό.\nΓιωργος Δημαρας: “Ειναι αναγκαια η διαμορφωση μιας διαφορετικης πολιτικης με βαση ενα διαφορετικο προτυπο ατομικης και συλλογικης συμπεριφορας” was last modified: 12 Μαρτίου, 2016 by Editorial\nΑΝΕΛΑριστεράΓιώργος ΔημαράςΕλλάδαΕλληνικό Πολιτικό ΣύστημαΚυριάκος ΜητσοτάκηςΜεταρρυθμίσειςΜνημόνιοΟικολογίαΠρόσφυγεςΣκουριέςΣΥ.ΡΙΖ.Α.Συνέντευξη


Σε καθεστώς lockdown ξανά η χώρα | MEGA TV\nΠαρά το σοκ που προξενεί ο αριθμός των κρουσμάτων, οι επιστήμονες επισημαίνουν ότι ακόμα το δεύτερο κύμα δεν έχει κορυφωθεί. Τονίζουν μάλιστα ότι τα ενεργά κρούσματα αυτή τη στιγμή ανέρχονται σε 80 χιλιάδες στην Αττική και σε 40 χιλιάδες στην Θεσσαλονίκη. Την ίδια στιγμή οι αρμόδιοι αφήνουν ανοιχτό το διάστημα που θα διαρκέσει η καραντίνα, κάνοντας διαφορετικές εκτιμήσεις, ενώ εξηγούν και ποιο θα ήταν το σκηνικό που θα διαμορφωνόταν αν δεν πηγαίναμε σε λοκ ντάουν.\nΣε λιγότερες από 10 ώρες η χωρα μπαίνει στην κατάψυξη για δεύτερη φορά μετά τον Μάρτιο. Στόχος της κυβέρνησης είναι να παγώσει την επέλαση του κορωνοϊού που δεν φαίνεται να σταματά.\nΠριν στεγνώσει το μελανί από την πρωθυπουργική υπογραφή των νέων μέτρων κατά της εξάπλωσης του Κορωνοϊού την Τρίτη μόλις 48ωρες μετά ο Κυριάκος Μητσοτάκης μαζί με τον Σωτήρη Τσιοδρα ανακοίνωσαν καθολικό Lockdown σε ολόκληρη την χώρα. Οι αριθμοί εκτοξεύθηκαν τόσο στα κρούσματα αλλά κυρίως στους διασωληνωμένους αγγίζοντας τα όρια του εθνικού συστήματος υγείας και σύμφωνα με τους ειδικούς τα δυσκολότερα είναι ακόμα μπροστά μας.\n«Έτσι όπως πάει η καμπύλη ,όπως την παρακολουθούμε του ιικού φορτίου των κρουσμάτων, αυτή τη στιγμή στην Αττική ,φαίνεται ότι είμαστε μπροστά στην άνοδο ενός επόμενου μεγάλου κύματος».\n«Υπάρχει πολύ ιικό φορτίο στην κοινότητα. Υπάρχει πολύς κόσμος οποίος έχει μολυνθεί ,το\nΤα στοιχεία που συλλέγουν οι ειδικοί δείχνουν πως το δεύτερο κύμα της πανδημίας στην Ελλάδα τώρα εξελίσσεται και κανείς δεν ξέρει που θα φτάσει. Καθυστερημένες κυβερνητικές επιλογές σε συνδυασμό με τα πάρτι της ανευθυνότητας ενίσχυσαν την ανεξέλεγκτη εξάπλωση του κορωνοϊού.\nΤην ίδια στιγμή τα νοσοκομεία αναφοράς για τον κορωνοϊό γεμίζουν επικίνδυνα. Το μπαράζ ανακοινώσεων για δωρεές και δημιουργία νέων μονάδων εντατικής θεραπείας δεν υποστηρίχθηκαν από τις απαραίτητες προσλήψεις εξειδικευμένου υγειονομικού προσωπικού ενώ την ιδία στιγμή οι ανάγκες αυξάνονται με τρομακτικό ρυθμό.\nΗ απόφαση για την καθολική καραντίνα της χώρας δεν φαίνεται να ξάφνιασε τους ειδικούς που εδώ και καιρό παρακολουθούσαν την μεταδοτικότητα της νόσου.\n«Το ότι ήμασταν στα πρόθυρα έξαρσης φαινόταν εδώ και τρεις εβδομάδες και φαινόταν γιατί είχαμε διπλασιασμό των κρουσμάτων ανά πέντε έως επτά ημέρες»\nΤο αποτύπωμα του lockdown των τριών εβδομάδων θα καθορίσει και τις εξελίξεις για το εάν και πότε θα γίνει έστω και μερική άρση των απαγορεύσεων. Το μέχρι τώρα στοιχεία πάντως δείχνουν ότι ίσως χρειαστεί περισσότερος χρόνος.\n«Ελπίζουμε οι τρεις εβδομάδες να είναι επαρκείς για να μπορέσουμε να ελέγξουμε. Οι τρεις εβδομάδες είναι σίγουρες θα χρειαστούν οπωσδήποτε γιατί είναι ζωτικής σημασίας να σταματήσει η επαφή του ενός με τον άλλο. Περιμένουμε και ελπίζουμε να δούμε νούμερα τα οποία είναι πλέον πάλι κάτω από χίλια.»\nΝα σημειωθεί ότι σύμφωνα με οσα έχουν ανακοινωθεί θα υπάρχει αυστηρή αστυνόμευση για την τήρηση των μέτρων σε ολόκληρη την χώρα ιδιαίτερα τις βραδινές ώρες .


Δωρεάν δεκαήμερο Business Coaching από τη Δρ. Νάνσυ Μαλλέρου - Monopoli.gr\nH Δρ. Νάνσυ Μαλλέρου, κορυφαία life, business και executive coach, διεξάγει ένα δωρεάν δεκαήμερο σεμινάριο ειδικά σχεδιασμένο για επιχειρήσεις.\nH Δρ. Νάνσυ Μαλλέρου, κορυφαία life, business και executive coach, αφουγκραζόμενη τα αδιέξοδα πολλών επαγγελματιών, αποφάσισε τη διεξαγωγή ενός δωρεάν δεκαήμερου σεμιναρίου ειδικά σχεδιασμένου για επιχειρήσεις.\nΚαλύτερα γίνεται στην επιχείρηση μου\n10 ημέρες δωρεάν online Business Coaching, από τη Νο1 Coach Δρ. Νάνσυ Μαλλέρου. Το σεμινάριο θα πραγματοποιηθεί από τις 25 Μαΐου έως τι 3 Ιουνίου στις 10.30 -11.00 π.μ. Οι εγγραφές γίνονται εδώ.\n1. Νέα επιχειρηματική νοοτροπία\n2. Πώς να ανακτήσετε την εμπιστοσύνη σας στην επιχειρηματική σας κρίση\n3. Επανασχεδιασμός του επιχειρησιακού σας μοντέλου\n4. Νέα κανάλια πωλήσεων\n6. Μάρκετινγκ μετά τον COVID\n7. Καινούριες εργασιακές συνθήκες\n8. Το αποτύπωμα της αξία σας\n9. Πώς να χτίσετε ανθεκτικότητα\n10. Ένα καινούριο μυστικό όπλο\nΔυνατότητα να θέσετε τα προσωπικά σας ερωτήματα\nΈχει 14 χρόνια εμπειρίας στα πολύ απαιτητικά εργασιακά περιβάλλοντα πολυεθνικών εταιρειών σαν στέλεχος Επικοινωνίας και έχει διδάξει Μάρκετινγκ κι Eπικοινωνία στο Πάντειο Πανεπιστήμιο για περισσότερο από μία δεκαετία.\nTAGS: business coachbusiness coachingδιάλεξηνάνσυ μαλλέρουσεμινάριο


Γραμματικός Μελισσοκομία - Μέλι - Βασιλικός πολτός - Βασιλοτροφία\nΜια από τις πιό βασικές τεχνικές της μελισσοκομίας είναι η βασιλοτροφία. Μέλισσα από μόνη της δεν μπορεί να ζήσει, χρειάζεται τη συλλογικότητα του σμήνους. Κάθε μελίσσι έχει μόνο μια βασίλισσα και χιλιάδες μέλισσες και κηφήνες. Η δουλειά αυτής της βασίλισσας είναι να γεννάει και να κρατάει με τη μυρωδιά της ενωμένο το σμήνος.\nΑν για κάποιο λόγο ένα σμήνος μείνει χωρίς βασίλισσα, γίνει δηλαδή ορφανό, τότε δημιουργεί καινούργια βασίλισσα. Αυτός είναι ο κανόνας, υπάρχουν όμως διάφορες περιπτώσεις και ιδιαιτερότητες σε αυτή τη διαδικασία.\nΓια να δημιουργήσει ένα μελίσσι μια παραγωγική βασίλισα χρειάζεται ένα μήνα περίπου. Στο διάστημα αυτό, επείδη δεν γεννάει κανείς στο μελίσσι, μειώνεται δραστικά ο πλυθησμός του πράγμα που έχει συνέπειες στη παραγωγή μελιού.\nΗ βασίλισσα που θα βγάλει μόνο του το μελίσσι δεν είναι και απαραίτητα παραγωγική και καλή. Μπορεί να μήν είναι καλός ο καιρός, μπορεί να μην γονιμοποιηθεί, μπορεί να την φάει ενα πουλί στο πέταγμα της γονιμοποίησης ή απλά να μην είναι καλή και παραγωγική βασίλισσα.\nΟ μελισσοκόμος πρέπει να έχει πάντα στη διάθεσή του έτοιμες, γονιμοποιημένες βασίλισσες. Πάντα συμβαίνει για κάποιο λόγο ένα μελίσσι να μείνει χωρίς βασίλισσα ή χρειάζεται να κάνει διάφορους μελισσοκομικούς χειρισμούς για να κερδίσει περισσότερα μέλια. Σε αυτές τις περιπτώσεις η αναμονή ενός μηνός και η ποιότητα της βασίλισσας είναι καθοριστικοί παράγοντες που επηρεάζουν την παραγωγή του.\nΒασιλοτροφία δεν είναι εύκολο να κάνει ο καθένας. Αυτό σε καμία περίπτωση δεν σημαίνει οτι δεν είναι ικανός. Η βασιλοτροφία είναι εύκολη, όμως απαιτεί συγκεκριμένους καθημερινούς χειρισμούς στο μελίσσι που παράγει βασίλισσες πράγμα που δεν έχει τη δυνατότητα να κάνει ο κάθε μελισσοκόμος. Τις περισσότερες φορές συμφέρει να αγοράζει κανείς βασίλισσες από το να τις παράγει ο ίδιος χάνοντας παραγωγή από την έλλειψη γόνου ή από τις καθημερινές μετακινήσεις του στο μελισσοκομείο του.\nΕπίσης, στις βασίλισσες παίζει μεγάλο ρόλο το γονίδιο, η ράτσα δηλαδή. Σε ένα μελισσοκομείο δεν δουλεύουν ολα τα μελίσσια με τον ίδιο τρόπο. Κάποια μελίσσια μαζεύουν πιο πολύ μέλι, κάποια είναι ήρεμα και δεν ενοχλούν το μελισσοκόμο με τσιμπήματα, κάποια έχουν την τάση να σμηνουργούν. Ολα αυτά τα χαρακτηριστικά τα κληρονομεί γονιδιακά η βασίλισσα. Για το λόγο αυτό πρέπει να επιλέγουμε μελίσσι για να παράγουμε βασίλισσα που θα καλύπτει όσες περισσότερες από τις προδιαγραφές θέλουμε.\nΕπιλέγουμε τις καλύτερες βασίλισσες από το μελισσοκομείο μας με γνώμονα τη μεγαλύτερη παραγωγή μελιού. Η βασιλοτροφία γίνεται πάντα σε περιόδους ανθοφορίας όπου υπάρχει άφθονη γύρη και μέλι. Αυτό συμβαίνει την 'Ανοιξη και το Φθινόπωρο. Η γύρη του ρεικιού το φθινόπωρο θεωρείται οτι βγάζει τις καλύτερες βασίλισσες.\nΗ βασίλισσα πρέπει να γονιμοποιηθεί από 8 τουλάχιστον κηφήνες έτσι ώστε να μπορεί να είναι παραγωγική για όλη τη διάρκεια της ζωής της. Φροντίζουμε πάντα να έχουμε επάρκεια κηφήνων στο μελισσοκομείο κατά την περίοδο της βασιλοτροφίας. Οι βασίλισσες γεννιούνται, γονιμοποιούνται και ελέγχεται ο γόνος τους. Φυλάσσονται σε τριπλοκυψελίδια και είναι έτοιμες για εισαγωγή σε ορφανό μελίσσι.\nΗ αποστολή τους γίνεται και με ταχυδρομείο σε ειδική χάρτινη συσκευασία με τρύπες, μέσα σε κλουβιά μεταφοράς. Μέσα στο κλουβί συνοδεύονται από 6-7 παραμάνες μέλισσες που φροντίζουν για την τροφοδότηση της βασίλισσας σε βασιλικό πολτό.\nΗ βασιλοτροφία γίνεται είτε με συσκευή ζέντερ, είτε με κατασκευασμένα από κερί τεχνητά κελιά. Συνήθως εμβολιάζουμε με βελονάκι σε κέρινα κελιά κατασκευασμένα από δικό μας κερί. Πάντα μπαίνει λίγος αραιωμένος βασιλικός πολτός και μετά γόνος γεννημένος τις τελευταίες 24 ώρες. Χρησιμοποιείται μελίσσι έναρξης και αποπεράτωσης και στη συνέχεια το κλειστό κελί μπαίνει σε τριπλοκυψελίδιο όπου και γεννιέται η βασίλισσα.\nΚάθε βασίλισσα εφόσον γονιμοποιηθεί πρέπει να γεννήσει ένα τουλάχιστο πλαίσιο ή τουλάχιστον να γεννήσει τόσο όσο μπορεί να καλύψει ο πληθυσμός της. Τότε μόνο θεωρείται έτοιμη και παραγωγική βασίλισσα.\nΤέλος, είναι πολύ σημαντικό ο μελισσοκόμος να έχει στη διάθεσή του έτοιμες γονιμοποιημένες βασίλισσες. Αυτό όμως δεν είναι πάντα εφικτό. ΄Εχουμε πάντα στη διάθεσή μας βασίλισσες πρός πώληση αλλά οι ποσότητες πολλές φορές δεν μπορούν να καλύψουν την ζήτηση. Για το λόγο αυτό καλό είναι να προϋπολογίσουμε τις ανάγκες μας σε βασίλισσες έτσι ώστε να ζητήσετε από εμάς είτε από το βασιλοτρόφο σας να σας τις έχει έτοιμες την εποχή που θα τις χρειαστείτε.


Πρωτοφανές το sell off στη Wall Street - Οι 5 λόγοι - Οικονομικός Ταχυδρόμος - ot.gr\nΠρωτοφανές το sell off στη Wall Street – Οι 5 λόγοι\nΗ χειρότερη ημέρα του τελευταίου ενδεκαμήνου καταγράφηκε σήμερα στους αμερικανικούς δείκτες, σε ένα πρωτοφανές διεθνές sell off που άρχισε από τις ασιατικές αγορές, συνεχίστηκε στην Ευρώπη και κορυφώθηκε στη Wall Street\nΗ χειρότερη ημέρα του τελευταίου ενδεκαμήνου καταγράφηκε σήμερα στους αμερικανικούς δείκτες, σε ένα πρωτοφανές διεθνές sell off που άρχισε από τις ασιατικές αγορές, συνεχίστηκε στην Ευρώπη και κορυφώθηκε στη Wall Street.\nΕιδικότερα, ο Dow Jones σημείωσε απώλειες 1,8% στις 33.970 μονάδες, με τον S&P 500 να κλείνει στο -1,7% και στις 4.357 μονάδες, ενώ ο Nasdaq έκλεισε στις 14.713 μονάδες με απώλειες 2,2%.\nΟι 5 λόγοι του sell off\nΓια πρώτη φορά μετά από πάρα πολλούς μήνες, η Wall Street βρέθηκε στη μέση ενός μείγματος καταλυτών που ανεβάζουν στα ύψη την μεταβλητότητα, αλλά και την αβεβαιότητα για την πορεία της παγκόσμιας οικονομίας. Μάλιστα, αυτοί οι καταλύτες συνοψίστηκαν από τους αναλυτές σε 5:\n– Οι επενδυτές φοβούνται μια μόλυνση στις χρηματοπιστωτικές αγορές από την ταραγμένη αγορά ακινήτων της Κίνας. Οι μετοχές του Χονγκ Κονγκ σημείωσαν μεγάλη πτώση το πρωί της Δευτέρας, καθώς η China Evergrande Group βρίσκεται στα πρόθυρα της χρεοκοπίας.\n– Η Ομοσπονδιακή Τράπεζα των ΗΠΑ (Federal Reserve) ξεκινά τη διήμερη συνεδρίασή της την Τρίτη και οι επενδυτές ανησυχούν ότι θα δώσει σήμα ότι είναι έτοιμη να αρχίσει να άρει σταδιακά τα νομισματικά κίνητρα λόγω του πληθωρισμού και της βελτίωσης στην αγορά εργασίας.\n– Τα κρούσματα Covid λόγω της παραλλαγής Δέλτα παραμένουν στα επίπεδα του Ιανουαρίου καθώς πλησιάζει ο χειμώνας στη Βόρεια Αμερική.\n– Ο Σεπτέμβριος έχει το χειρότερο ιστορικό όλων των μηνών του έτους, με μέσο όρο πτώσης 0,4%, σύμφωνα με το Stock Traders’s Almanac. Η ιστορία δείχνει ότι η πτώση τείνει να αυξάνει στο δεύτερο μισό του μήνα.\n– Οι επενδυτές ανησυχούν επίσης καθώς πλησιάζει η προθεσμία για την αύξηση του ανώτατου ορίου χρέους. Προφανώς δεν θα είναι η πρώτη φορά που το αμερικανικό Δημόσιο θα αναγκαστεί να βάλει προσωρινά λουκέτο, εφόσον το Κογκρέσο δεν καταφέρει να φτάσει σε συμφωνία για την αύξηση του ταβανιού του χρέους. Όμως, πρόκειται για ένα διάστημα κρίσιμο, με την αμερικανική οικονομία να έχει ανακάμψει από την κρίση της πανδημίας και με την αγορά να ετοιμάζεται να βιώσει τη σταδιακή άρση των μέτρων στήριξης της Fed.\nΑπώλειες με το βλέμμα στα αποτελέσματα\nΙσχυρές ήταν και οι απώλειες σε επίπεδο τίτλων. Η Ford και η Carrier Global έχασαν πάνω από 3%, ενώ η General Motors και η Boeing σημείωσαν απώλειες που ξεπέρασαν το 2%. Ισχυρές απώλειες και για τον ενεργειακό κλάδο, καθώς το πετρέλαιο υποχωρεί κατά 2%, ενώ άνω του 2% ήταν και η πτώση στις Bank of America και JPMorgan.\nΣύμφωνα με την Morgan Stanley, η διόρθωση στην αγορά πιθανόν θα συνεχιστεί, με τον αρνητικό κίνδυνο για τις αναθεωρήσεις των κερδών, την εμπιστοσύνη των καταναλωτών και τους PMI να αυξάνεται. Μάλιστα, οι αναλυτές της δεν αποκλείουν το ενδεχόμενο η διόρθωση να φτάσει έως και το 20%, ένα μέγεθος που θα σηματοδοτούσε και τη λήξη της bull market.\nΕιδήσεις σήμερα Καφές – Άλμα σε υψηλό τετραετίας για τον Robusta Διεθνείς κλυδωνισμοί και βουτιά 2,27% στο ΧΑ Ο χρυσός κινείται ανοδικά σε μια πτωτική αγορά μετάλλων Σε ελεύθερη πτώση τα ευρωπαϊκά χρηματιστήρια


Αποστολέας Θέμα: Περιγελώ της ζωής μου τα δρώμενα. (Αναγνώστηκε 2906 φορές)\n« στις: 03/03/09, 17:34 »\nΑγαπώ τα θλιμμένα τα γκρίζα απογέματα\nτης ζωής μου τα κάλπικα χάδια\nτης Κυριακής ματωμένα κουρσέματα\nβροχερά απροσπέλαστα όξινα βράδια.\nΑγαπώ κάποιο ψεύτικο άυλο είδωλο\nστο θαμπό το σπασμένο καθρέφτη\nοξειδωμένο φιλί του μυαλού μου περίγελο\nτου ιλίγγου το χάδι ένα βόλι που πέφτει.\nΑγαπώ τα κρυφά των σκιών ονειδίσματα\nτην καυτή της ερήμου ανάσα\nτου χιονιά παγωμένα ραπίσματα\nχιμαιρική των ονείρων μου φάρσα.\nΑγαπώ τις πληγές που μ’ αφήσαν τα μάτια της\nστις απολαύσεις παραβάτης της ύλης\nλαθρεπιβάτης στα στρωμένα κρεβάτια της\nνα γευτώ το αλάτι μιας σύγχρονης στήλης.\nΑγαπώ τα προσποιούμενα του έρωτα νάζια της\nτης ηδονής των φιλιών τα σημάδια\nτο τατουάζ στα απόκρυφα ατλάζια της\nτ’ αγριεμένα των ...ήντα ρημάδια.\nΠεριγελώ της ζωής μου τα δρώμενα\nμε τον χρόνο δεν κάνω παζάρια\nτης ειμαρμένης ξεχνώ τα λεγόμενα\nκαι το παρόν μου το παίζω στα ζάρια.\nΑπ: Περιγελώ της ζωής μου τα δρώμενα.\n« Απάντηση #1 στις: 03/03/09, 17:54 »\nΕξάρες εύχομαι και τα ρέστα δικά σου.\n« Απάντηση #2 στις: 03/03/09, 19:17 »\nΠεριγελώ… αυτά που αγαπώ.\nΑσχέτως χρόνου ή ζαριάς, πρόκειται για παρεξηγημένο αλλά υπαρκτό και μάλιστα αναγκαίο στάδιο,\nγια βαθιά και ουσιαστική αγάπη…\nΠολύ αξιόλογος ‘’κώδικας’’, εννοιών και αισθημάτων…\nΤο Μπράβο από εμένα, ηχεί ασήμαντο… είναι το λιγότερο που μπορώ να πω…\n« Απάντηση #3 στις: 03/03/09, 20:16 »\nΈνα μεγάλο μπράβο και από εμένα . Ένα εντόνως συναισθηματικό γραπτό και σχεδόν τεχνικά άψογο . Συγχαρητήρια !\n« Απάντηση #4 στις: 03/03/09, 21:53 »\nΤραγουδάρα με κεφαλαία γράμματα !\nΓιάννη μου έμεινα άφωνος !\n« Απάντηση #5 στις: 04/03/09, 12:53 »\nΚύριε Γιάννη καλησπέρα,\nΔεν μπορώ να πω πολλά εγώ σε σας... αυτό που θέλω να αποτυπώσω με λίγες λέξεις είναι ότι για ακόμη μια φορά ΣΑΣ ΘΑΥΜΑΣΑ.\n« Απάντηση #6 στις: 04/03/09, 13:04 »\n« Απάντηση #7 στις: 05/03/09, 09:36 »\nΑπό τα καλύτερά σου Γιάννη...\nκι ο επίλογος σου συγκλονιστικός. Ένα καράβι που ταξιδεύει και κόντρα...\n« Απάντηση #8 στις: 05/03/09, 11:01 »\nΣας ευχαριστώ που μου κάνατε παρέα και βοηθήσατε στο ορτσάρισμα.\n« Απάντηση #9 στις: 10/03/09, 20:19 »\nΌχι απλώς εξάρες που λέει η Βάγια, αλλά τινάξατε την μπάνκα στον αέρα κύριε Γιάννη.\nλαθρεπιβάτης στα στρωμένα κρεβάτια της ... Όλα τα λεφτά !!!\nΑπορία : Κύριε Γιάννη (το διάβασα και σε ένα σχόλιο της Βάγιας για το γραπτό λόγο και τα σημεία της στίξης και συμφωνώ απόλυτα μαζί της )\nΓιατί δεν χρησιμοποιείτε κόμματα, όταν έχετε δύο ή τρία επίθετα στη σειρά ;\n« Τελευταία τροποποίηση: 13/03/09, 08:57 από ipeas »\n« Απάντηση #10 στις: 12/03/09, 18:21 »\nΌσο για τις ερωτήσεις σου είναι φανερό πως δεν γίνεται σκόπιμα, πέστο βιασύνη, αφηρημάδα κ.λ.π. Θα έχεις προσέξει ίσως πως στα γραπτά μου πολύ δύσκολα θα βρεις ορθογραφικά λάθη, δεν μου αρέσουν τα ανορθόγραφα κείμενα, δείχνουν περιφρόνηση στους αναγνώστες και τσαπατσουλιά.\nΠολλές φορές θέλω να πω δυο λόγια για κάποιο ποίημα που δημοσιεύτηκε και δεν το κάνω γιατί είμαι υποχρεωμένος να επισημάνω και τα ορθογραφικά του λάθη.\nΈχω όμως κι’ εγώ μια απορία. Γιατί διάλεξες το δικό μου γραπτό για να ρωτήσεις για τα σημεία στίξης. Για μια υποδιαστολή που στο κάτω κάτω δεν παίζει και τόσο μεγάλο ρόλο στην ανάγνωση ενός κειμένου σε αντίθεση με τα σοβαρά ορθογραφικά λάθη που ο συγκεκριμένος πίνακας κατακλύζεται κάθε μέρα από ορισμένα άτομα που είτε δεν χρησιμοποιούν καθόλου τονισμό ή γράφουν πάντα ανορθόγραφα.\nΠολλές φορές άθελά τους βέβαια, όπως στην προκειμένη περίπτωση, στην δική σου εδώ απάντηση θα βρεις παραπάνω από ένα ορθογραφικά λάθη.\n« Τελευταία τροποποίηση: 13/03/09, 09:20 από kuiper »\n« Απάντηση #11 στις: 12/03/09, 19:23 »\nΚύριε Γιάννη το έχω σχολιάσει και άλλη φορά και στον χ-vers μάλιστα δύο φορές.Συγκεκριμένα του είπα ότι αδικεί τα γραπτά του με τα ορθογραφικά λάθη.\nΚάποιος άλλος μου ανταπάντησε ότι δε θέλει να μπαίνει σε καλούπια και κανόνες, όταν επισήμανα πως πρέπει να σεβόμαστε και να χρησιμοποιούμε σωστά,όσο γίνεται, την ελληνική γλώσσα. Γιατί εσάς: Δεν έχω καμία πρόθεση και διάθεση να θίξω κανέναν. Απλά, επειδή είστε πολύ προσεκτικός και μου άρεσαν τόσο πολύ τα "δρώμενα" και τα "καλολογικά στοιχεία" τους, πιστεύω πως δεν τους ταιριάζει ούτε ένα ψεγάδι.\nΥΓ. Ένα λάθος μου το βρήκα και το διόρθωσα ,ψάχνω το δεύτερο.\n« Τελευταία τροποποίηση: 12/03/09, 19:25 από ipeas »\n« Απάντηση #12 στις: 22/03/09, 23:13 »\nχαχαχαχα αυτο που ειπε για τα καλουπια ημουν εγω??\nστο εργο σου τωρα γιαννη.... πολυ ωραιο...!! μου αρεσε και με αγγιξε μπορω να πω!! τωρα για τον τροπο γραφης σου δε χρειαζεται να σχολιασω... το εχω κανει στο παρελθον και θα γινω κουραστικος...\nσυνεχισε να μοιραζεσαι μαζι μας τα γραπτα σου!\n« Απάντηση #13 στις: 22/03/09, 23:28 »\nπολύ καλό kuiper. Δεν έχω διαβάσει άλλο γραπτό σου αλλά αυτό είναι όντως αξιοπρόσεκτο. Νομίζω όμως ότι ο τίτλος το αδικεί, θα πρέπει να είναι πιο σύντομος, αν θες να αφήνεις περισσότερο περιθώριο στον αναγνώστη για "εξερεύνηση". Τώρα, με τον τίτλο αυτό ένιωθα πως ήθελες να προσέξω τον επίλογο σου. Προσωπικά, θεωρώ οι 2 πρώτες στροφές πως ήταν πολύ καλές, με έκαναν να θέλω να συνεχίσω να διαβάζω.\nKeep it up που λένε στο χωριό μου.\n« Απάντηση #14 στις: 23/03/09, 08:16 »\nΣ’ ευχαριστώ Νίκο. Γέλασα κι’ εγώ με τον τρόπο που παραδέχτηκες πως το καλούπωμα είναι δική σου λέξη.\nΌμως οι παρατηρήσεις του ipeas είναι σωστές και με λεπτό τρόπο διατυπωμένες. Εγώ προσωπικά τον ευχαριστώ.\nΌμως δεν συμφωνώ μαζί σου στο ότι δηλαδή ο τίτλος θα έπρεπε να είναι πιο μικρός.\nΟ τίτλος ενός ποιήματος θα πρέπει να είναι το αλατοπίπερο του,\nένας κύκλος που να αγκαλιάζει όλο το γραπτό.\nΜε σκότωσε γιατί την αγαπούσα. (Παπαδόπουλος)\nΒρέχει φωτιά στη στράτα μου. ``\n« Απάντηση #15 στις: 25/03/09, 03:15 »\nπολύ ωραίο. Ειδικά το δευτερο μισό μου άρεσε περισσότερο.\n« Τελευταία τροποποίηση: 25/03/09, 14:15 από mr_giorgos »\nAnd my soul from out that shadow that lies floating on the floor, Shall be lifted-nevermore\n957 Εμφανίσεις 24/10/06, 22:29\n1793 Εμφανίσεις 04/11/08, 00:59\n1760 Εμφανίσεις 01/11/08, 19:45\n6634 Εμφανίσεις 16/11/11, 14:15\n2068 Εμφανίσεις 19/07/15, 21:40


Γενική πρόγνωση καιρού Ελλάδος 10 και 11-02-2015 - Οδηγίες από τη Γενική Γραμματεία Πολιτικής Προστασίας - Travelling News\nΑρχική Ειδήσεις στα Ελληνικά Γενική πρόγνωση καιρού Ελλάδος 10 και 11-02-2015 – Οδηγίες από τη Γενική...\nΓενική πρόγνωση καιρού Ελλάδος 10 και 11-02-2015 – Οδηγίες από τη Γενική Γραμματεία Πολιτικής Προστασίας\nΠρόγνωση καιρού Ελλάδας για Τρίτη και Τετάρτη 10 και 11 Φεβρουαρίου, που εκδόθηκε τη Τρίτη 10-02-2015 /0600 Τοπική\nΣήμερα Τρίτη 10-02-2015\nΒροχές και σποραδικές καταιγίδες κατά τόπους ισχυρές στις νοτιότερες θαλάσσιες και παραθαλάσσιες περιοχές.\nΒόρειοι άνεμοι 6 με 8 και στο Αιγαίο 9 με 10 Μποφορ.\nΠαγετός στα Ηπειρωτικά κατα τόπους ισχυρός στα κεντρικά και Βόρεια.\nΝεφώσεις πρόσκαιρα αυξημένες με παροδικές χιονοπτώσεις κυρίως στα δυτικά και βελτίωση από το απόγευμα.\nΆνεμοι: Στα Δυτικά Βόρειοι Βορειοδυτικοί 4 με 6 και στα Ανατολικά Βορειοανατολικοί 7 με 8 και στα Θαλάσσια και παραθαλάσσια τμήματα 8 με 9 Μποφόρ.\nΝεφώσεις πρόσκαιρα αυξημένες με παροδικές χιονοπτώσεις και βροχή ή χιονόνερο στα θαλάσσια και παραθαλάσσια τμήματα. Σταδιακή βελτίωση από τα Βόρεια.\nΆνεμοι: Βόρειοι Βορειοδυτικοί 5 με 7 Μποφόρ και στα Ιόνιο 8 με 9 Μποφόρ. Εξασθένηση των ανέμων από το μεσημέρι.\nΝεφώσεις με χιόνι ή χιονόνερο. Οι χιονοπτώσεις που κατά τόπους θα είναι πιο πυκνές σταδιακά από το απόγευμα θα εξασθενήσουν.\nΆνεμοι: Βόρειοι Βορειοανατολικοί 5 με 7 και στα ανατολικά και νότια 8 με 9 και τοπικά 10 Μποφόρ.\nΝεφώσεις με βροχές και καταιγίδες κατά τόπους ισχυρές και χιόνια στα ορεινά και ημιορεινά.\nΆνεμοι: Βόρειοι Βορειοανατολικοί 8 με 10 Μποφόρ που από το μεσημέρι θα στραφούν σε βόρειους Βορειοδυτικούς με την ίδια ένταση.\nΝεφώσεις με βροχές και καταιγίδες κατά τόπους ισχυρές στα Νότια και χιόνια στα ορεινά και ημιορεινά στα Βόρεια.\nΝεφώσεις με χιονόνερο στις νότιες παραθαλάσσιες περιοχές ενώ στα υπόλοιπα κατά περιόδους χιονοπτώσεις οι οποίες κατά τόπους θα είναι πιο πυκνές. Σταδιακή εξασθένηση από το απόγευμα.\nΆνεμοι: Βόρειοι Βορειοανατολικοί 5 με 7 και στα ανατολικά και νότια 8 με 9 και πρόσκαιρα 10 Μποφόρ.\nΝεφώσεις παροδικά αυξημένες με πιθανότητα πρόσκαιρης χιονόπτωσης κυρίως στα ανατολικά του νομού. Βελτίωση από το απόγευμα.\nΠΡΟΓΝΩΣΗ ΓΙΑ ΑΥΡΙΟ ΤΕΤΑΡΤΗ 11-02-2015\nΚιαρός: Στα δυτικά γενικά αίθριος. Στην υπόλοιπη χώρα νεφώσεις με χιόνι ή χιονόνερο στην ανατολική Θεσσαλία, τις Σποράδες, την Εύβοια, την Ανατολική Στερεά, την Ανατολική Πεόπόννησο και τη νησιωτική χώρα> Σποραδικές καταιγίδες τις πρωϊνές ώρες στα νότια θαλάσσια τμήματα.\nΆνεμοι: Από Βόρειες διευθύνσεις στα Δυτικά 4 με 6 και στα Ανατολικά 5 με 7 και στα Αιγαίο 8 με 9 και πιθανώς τοπικά 10 Μποφόρ με βαθμιαία εξασθένηση από το απόγευμα.\nΘερμοκρασία: Σε χαμηλά για την εποχή επίπεδα. Παγετός κατά τόπους ισχυρός στα Ηπειρωτικά τις πρωϊνές και νυχτερινές ώρες.\nΟΔΗΓΙΕΣ ΑΠΟ ΤΗ ΓΕΝΙΚΗ ΓΡΑΜΜΑΤΕΊΑ ΠΟΛΙΤΙΚΗΣ ΠΡΟΣΤΑΣΙΑΣ\nΕπίσης, σε περιοχές όπου προβλέπεται η εκδήλωση έντονων βροχοπτώσεων καταιγίδων:\nΓια περισσότερες πληροφορίες και οδηγίες αυτοπροστασίας από τα έντονα καιρικά φαινόμενα, οι πολίτες μπορούν να επισκεφθούν τη νέα ιστοσελίδα της Γενικής Γραμματείας Πολιτικής Προστασίας στην ηλεκτρονική διεύθυνση www.civilprotection.gr\nΠροηγούμενο άρθροΔήμος Αθηναίων/ΕΑΤΑ: «Επιχειρώ Κοινωνικά»: Η Αθήνα κέντρο κοινωνικής επιχειρηματικότητας.\nΕπόμενο άρθρο7 Don’ts on Valentine’s day


Αρχή της εβδομάδας με ηλιοφάνεια και τοπικές ομίχλες - Πού θα φτάσει η θερμοκρασία\nΑρχή της εβδομάδας με ηλιοφάνεια και τοπικές ομίχλες – Πού θα φτάσει η θερμοκρασία\n07:54 , Δευτέρα 21 Οκτωβρίου 2019\nΓενικά αίθριος θα είναι ο καιρός σήμερα. Τοπικά περιορισμένη ορατότητα ή τοπικές ομίχλες στα ηπειρωτικά τις πρωινές ώρες. Οι άνεμοι θα πνέουν από βόρειες διευθύνσεις στο Αιγαίο 5 με 6 και από το βράδυ τοπικά 7 μποφόρ. Η θερμοκρασία δεν θα σημειώσει αξιόλογη μεταβολή.\nΚαιρός: Γενικά αίθριος. Τοπικά περιορισμένη ορατότητα ή τοπικές ομίχλες τις πρωινές ώρες στη Μακεδονία. Άνεμοι: Μεταβλητοί ασθενείς, στα ανατολικά ανατολικοί βορειοανατολικοί 4 με 5 μποφόρ. Θερμοκρασία: Από 12 έως 27 βαθμούς Κελσίου. Στην δυτική Μακεδονία η ελάχιστη 3 με 5 βαθμούς χαμηλότερη.\nΚαιρός: Γενικά αίθριος. Τοπικά περιορισμένη ορατότητα ή τοπικές ομίχλες τις πρωινές ώρες. Άνεμοι: Βόρειοι βορειοδυτικοί 3 με 5 μποφόρ. Θερμοκρασία: Από 14 έως 28 βαθμούς Κελσίου. Στην Ήπειρο 3 με 4 βαθμούς χαμηλότερη.\nΚαιρός: Γενικά αίθριος. Τοπικά περιορισμένη ορατότητα ή τοπικές ομίχλες τις πρωινές ώρες. Άνεμοι: Βόρειοι βορειοανατολικοί 3 με 5 ,στα ανατολικά 6 μποφόρ. Θερμοκρασία: Από 13 έως 28 βαθμούς Κελσίου.\nΚαιρός: Γενικά αίθριος καιρός με λίγες παροδικές νεφώσεις στην Κρήτη. Άνεμοι: Βόρειοι 5 με 6 και βαθμιαία στις Κυκλάδες έως 7 μποφόρ. Θερμοκρασία: Από 18 έως 26 βαθμούς Κελσίου.\nΚαιρός: Γενικά αίθριος. Άνεμοι: Από βόρειες διευθύνσεις 5 με 6 και βαθμιαία στα βόρεια τοπικά 7 μποφόρ. Θερμοκρασία: Από 18 έως 27 βαθμούς Κελσίου. Στα βόρεια 2 με 3 βαθμούς χαμηλότερη.\nΚαιρός: Γενικά αίθριος. Άνεμοι: Βόρειοι βορειοανατολικοί 4 με 5, στα ανατολικά 6 μποφόρ. Θερμοκρασία: Από 14 έως 27 βαθμούς Κελσίου.\nΚαιρός: Γενικά αίθριος. Τοπικά περιορισμένη ορατότητα ή τοπικές ομίχλες τις πρωινές ώρες. Άνεμοι: Μεταβλητοί ασθενείς. Θερμοκρασία: Από 14 έως 25 βαθμούς Κελσίου.\n07:07 , Δευτέρα 20 Σεπτεμβρίου 2021\nΓενικά αίθριος θα είναι ο καιρός στις περισσότερες περιοχές της χώρας. Στα δυτικά και πρόσκαιρ...\n08:36 , Κυριακή 19 Σεπτεμβρίου 2021\nΚαιρός με υψηλές για την εποχή θερμοκρασίες σήμερα, Κυριακή. Επίσης θα έχει τοπικά αυξημένες ν...